BRNABIĆ SA MLADIMA O NJIHOVOJ BUDUĆNOSTI U SRBIJI\nHome > IZBORI 2022 > BRNABIĆ SA MLADIMA O NJIHOVOJ BUDUĆNOSTI U SRBIJI\n22 Februara, 2022 22 Februara, 2022 admin99Leave a Comment on BRNABIĆ SA MLADIMA O NJIHOVOJ BUDUĆNOSTI U SRBIJI\nAna Brnabić, kandidatkinja na listi „Aleksandar Vučić – Zajedno možemo sve“ danas je razgovarala sa mladima o njihovoj budućnosti u Srbiji i navela da izgraditi budućnost za mlade nije lak zadatak, ali da Srbija može pobediti i na tom polju.\n„Mlade ne možete da naterate da ostanu, ali ih morate pridobiti. Budućnost Srbije zavisi od nataliteta, ali i od uslova koje stvaramo da mladi ljudi ostanu u našoj zemlji”, rekla je Brnabić.\nBrnabić je istakla da svako ko misli da će jednokratna pomoć od 100 evra pridobiti mlade ljude i da će zbog toga oni glasati zapravo ih potcenjuje, jer je samo stalan rast plata i životnog standarda važan.\n„Posao Vlade je, pored ulagalja u izgradnju puteva, pruga i železnice i ulaganje u ljude, da podstiče mlade ljude da razvijaju svoju kreativnost i genijalnost. Danas, u Srbiji skoro 100 hiljada ljudi radi u IT i IKT industriji. Naša ambicija je da do kraja mandata udvostručimo taj broj“, naglasila je Brnabić.\n„Borbu za ostanak mladih u Srbiji ne može da dobije samo jedan čovek. Jedino ukoliko radimo zajedno, kao tim, možemo to da uradimo, a prvo pravilo je da verujemo u sebe da možemo da pobedimo“, zaključila je Brnabić.\nDogađaju su prisustvovali i Jelena Begović, Stojan Radenović i Milan Bosnić, koji su istakli da su veće plate i brzi rast mogući samo ako se ulaže u obrazovanje, znanje i nauku, a da lista „Aleksandar Vučić – Zajedno možemo sve“, na kojoj se nalaze upravo ljudi od nauke i znanja, pokazuje da će sledeća vlada dati prioritet ovom pitanju.\nSMANJUJE SE BROJ KOVID PACIJENATA\nBUDIMO DEO IGRE I ČUVAJMO NAŠU PLANETU


CDC ažurira program COVID-19 za brodove za krstarenje - Turistički žurnal CDC ažurira program COVID-19 za brodove za krstarenje - Turistički žurnal\nAmerički centri za kontrolu i prevenciju bolesti (CDC) objavili su u četvrtak ažuriranja svog tekućeg programa zdravlja i bezbednosti za brodove za krstarenje koji rade u vodama SAD.\nAgencija je najavila da će smanjiti procentualni prag za određivanje “visoko vakcinisanih putovanja” sa 95 odsto na 90 odsto putnika koji ispunjavaju uslove ili onih koji imaju pet i više godina. Međutim, procenat vakcinacije posade mora ostati 95 procenata ili više da bi se smatralo visoko vakcinisanim putovanjem.\nPored toga, CDC je otkrio da sobe za izolaciju više ne moraju imati negativan pritisak. Oni i dalje moraju biti locirani u unapred određenim oblastima, a izuzetak za prebacivanje pojedinaca u unapred određene kabine ostaje na snazi u roku od 36 sati od iskrcavanja.\n„Međunarodna asocijacija Cruise Lines (CLIA) i njene članice za krstarenje pozdravljaju nedavno ažuriranje programa Centara za kontrolu i prevenciju bolesti (CDC) COVID-19 za brodove za krstarenje koji rade u vodama SAD“, navodi CLIA u saopštenju u četvrtak.\n„CDC-ovo prilagođavanje vakcinacije, karantina i izolacionih zahteva prepoznaje visokozaštitne mere koje se primenjuju na brodovima za krstarenje i u skladu je sa ukidanjem svih saveta za krstarenje u vezi sa putovanjima od strane CDC-a. Kruzerske linije koje su članice CLIA-e i dalje pružaju jedan od najviših nivoa ublažavanja COVID-19 za putnike sa višom stopom vakcinacije i većom učestalošću testiranja nego u većini drugih okruženja.\n„Radujemo se daljem razvoju programa kako bi se došlo do većeg usklađivanja u sektoru putovanja i turizma“, zaključio je CLIA.\nPromene od četvrtka dolaze nakon drugih pozitivnih ažuriranja iz CDC-a koji su dobri za industriju krstarenja.


Predsjednica CIK-a: Apelujemo na Vijeće ministara da donese odluku o finansiranju izbora – Fokus.ba\nPredsjednica CIK-a: Apelujemo na Vijeće ministara da donese odluku o finansiranju izbora\nRanije su iz CIK-a BiH kazali da je za provođenje Lokalnih izbora potrebno oko devet miliona KM\nCentralna izborna komisija Bosne i Hercegovine je na današnjoj sjednici donijela odluku o pomjeranju održavanja Lokalnih izbora 2020. Godine za 15. Novembar, kazala je na konferenciji za novinare predsjednica CIK-a BiH Vanja Bjelica – Prutina.\n“Podsjećam da je 7. maja, kada je CIK BiH raspisao izbore, počeo teći zakonski rok od 15 dana u kojem su nadležne institucije morale osigurati sredstva za provođenje izbora u skladu s Izbornim zakonom BiH. S obzirom da je rok istekao, a da sredstava nema, bili smo prinuđeni primijeniti odredbe člana 14.2 Izbornog zakona, prema kojem je CIK ovlašten pomjeriti održavanje izbore”, dodaje Bjelica – Prutina.\nPojasnila je da po zakonu izbori mogu biti pomjereni za 30 dana, ali da su zbog praznika o kojem ih je obavijestila Srpska pravoslavna crkva, te su zbog toga izbori pomjereni za 15. novembar.\nBjelica – Prutina kazala je da je Centralna izborna komisija BiH danas usvojila Uputstvo o rokovima i redoslijedu izbornih aktivnosti.\n“Kada smo 7. maja raspisali Lokalne izbore, na snazi su bila ograničenja kretanja starijim od 65 godina. Vanredno stanje u RS ukinuto je 21. maja, a istog dana je Vijeće ministara stavilo van snage odluku o postupanja institucija BiH u vezi s COVID-19 čime je omogućen rad u institucijama. Ublažavanje mjera je uticao na to da se danas usvoji Uputstvo. Odlučujući faktor je činjenica da su donošenjem odluke o izborima počeli teći rokovi”, ističe Bjelica – Prutina.\nPojasnila je da od 27. maja do 3. jula do 16 sati teče rok u kojem politički subjekti CIK-u podnose prijavu za ovjere učešća na lokalnim izborima. Rok je duži nego inače zbog činjenice da su izbori odgođeni.\n“Omogućena je i elektronska prijava uz obavezu da se originalna dokumentacija dostavi prije isteka roka. Svi obrasci za prijavu političkih subjekata dostupni su na stranici osim obrazaca za prikupljanje podrške birača koji će se moći preuzeti od 26. maja u sjedištu CIK-a”, navela je predsjednica CIK-a.\nPrjave za ovjeru koalicije i nezavisne liste, ovjerene političke stranke i nezavisni kandidati podnose u periodu 19. do 28. jula.\nIzborna kampanja počinje 16. oktobra i trajat će do izborne šutnje, odnosno 14. novembra do sedam sati ujutro.\nU centralni registarski spisak upisano je 3.374.364 birača.\nRok za prijavu birača koji žive van BiH je 19. septembar u ponoć.\nBjelica – Prutina je pozvala predsjedavajućeg Vijeća ministara da CIK nastavi da radi, a da finansiranje ostavi Vijeću ministara.\n“Danas apelujemo na Vijeće ministara da postupi po zahtjevu CIK-a i donese posebnu odluku o finansiranju Lokalnih izbora”, kaže predsjednica CIK-a BiH i dodaje da su konstantno tragali za alternativnim rješenjima.\nInače, ranije su iz CIK-a BiH kazali da je za provođenje Lokalnih izbora potrebno oko devet miliona KM, od čega je u budžetu BiH potrebno osigurati oko 4,2 miliona KM.\nPodsjetila je da će se Lokalni izbori provesti za 64 općinska vijeća u FBiH, 56 skupština opština u RS, 120 načelnika u FBiH, 14 gradskih vijeća u FBiH, 7 skupština gradova u RS, 22 gradonačelnika u BiH uz Skupštinu Brčkog distrikta u BiH.\n“Po prvi put na Lokalnim izborima gradonačelnik Istočnog Sarajeva se bira na izborima u skladu s izmjenama zakona u RS. Lokalne izbore za Mostar CIK će raspisati nakon stjecanja uslova”, istakla je Bjelica – Prutina i pozvala političke subjekte da prijave za izbore podnesu odmah nakon što prikupe dokumentaciju.\n#izdvojeno#cik bih#vanja bjelica-prutina\nAtlantik BB uputio žalbu CIK-u na izbor firme za štampanje glasačkih listića\nIzbori u Mostaru 20. decembra\nPoslije četiri viskija Milošević dao više, sa Izetbegovićem je pričao viceve\nMilošević i Izetbegović su pričali jedan drugom viceve na maternjem jeziku. Moguće je i da njih dvojica uživaju u društvu jedan drugog,...\nKorona ušla u Dom za starije osobe “Natura”, zaražena 12 uposlenika i 24 korisnika


Institut za preventivu - Ispitivanje uslova radne okoline\nMobilna laboratorija za ispitivanje uslova radne okoline\nLaboratorija je opremljena kompletnom mobilnom opremom za ispitivanje fizičkih i hemijskih štetnosti u radnoj okolini, a posebno treba istaći mobilni gasni hromatograf Voyager.\nJedinstvene tehnike i projektna rešenja koja su primenjena u konstrukciji Voygera čine ga najnaprednijim gasnim hromatografom na svetu. Voyager je moćan analitički uređaj za koji je razvijen sistem sa tri kolone i izotermalnom komorom za brzu gasno-hromatografsku analizu i do 40 programiranih zagađujućih organskih materija. Kada se na to doda sistem dualne detekcije, postaje potpuno jasno zašto je ovaj gasni hromatograf potpuno jedinstven.\nNajznačajnija karakteristika koja Voyager izdvaja od ostalih gasnih hromatografa je ta što je projektovan kao sistem koji se može podjednako koristiti u laboratorijskim uslovima, ali i na terenu gde se može obaviti kompletno uzorkovanje, analiza i trenutnim dobijanje rezultata.\nVaoyager-ova usaglašenost sa zahtevima američke agencije za bezbednost i zdravlje na radu (OSHA) i američke agencije za zaštitu životne sredine EPA , kao i njegova fleksibilnost omogućavaju neverovatno široku primenu u kontrolisanju, merenju i ispitivanju:


Novi kredit u ponudi Sberbank BH - “BEZ ČEKANJA” je naziv nove promotivne akcije kredita Sberbank BH.\n“Usljed nastupajućih praznika, ali i zimskih godišnjih odmora, klijentima su često potrebna dodatna keš sredstva do kojih mogu doći brzo, jednostavno i bez čekanja. Vođeni potrebama naših klijenata, kreirali smo jedinstven proizvod na našem tržištu nudeći klijentima kredit u roku od 3 sata od trenutka predaje kompletirane dokumentacije”, izjavio je Edin Karabeg, direktor Sberbank BH.\n„Prilagodili smo naše procedure, uspostavili posebu dinamiku rada i pojednostavili poslovanje s bankom, a sve s ciljem kako bismo zahtjevima klijenata za ovaj brzi keš kredit mogli udovoljiti u navedenom roku“, dodao je Karabeg.\nOsim veoma brze realizacije kreditnog aranžmana, karakteristike ovog kredita su i veoma jednostavna procedura odobravanja, te minimalna potrebna dokumentacija za realizaciju.\nKredit BEZ ČEKANJA - detaljnije informacije\n“BEZ ČEKANJA” je naziv nove promotivne akcije kredita Sberbank BH. Od danas je u ponudi novi, brzi keš kredit, koji je moguće realizovati u roku od 3 sata od predaje kompletirane dokumentacije. Radi se o nenamjenskom kredit maksimalnog iznosa do 20.000 KM sa rokom otplate do maksimalno 7 godina.


Vilić: Sefić će u Srbiji danas biti saslušan, BiH će tražiti postupak skraćenog izručenja - mojusk.ba\nDirektor Direkcije za koordinaciju policijskih tijela BiH Mirsad Vilić za Klix.ba je potvrdio da je NCB Interpol Sarajevo postupio po naredbi Kantonalnog suda u Sarajevu te raspisao međunarodnu potjernicu za Sanjinom Sefićem koji je u međuvremenu uhapšen u Srbiji.\n“Direkcija za koordinaciju policijskih tijela BiH, NCB Interpol Sarajevo, postupajući u skladu s naredbom Kantonalnog suda u Sarajevu, raspisao je međunarodnu potjernicu za Sanjinom Sefićem u cilju lišavanja slobode i njegovog izručenja nadležnim pravosudnim organima u BiH”, kazao je Vilić za Klix.ba.\nPotvrdio je da su policijske strukture u BiH sinoć obaviještene od MUP-a Srbije da je Sefić uhapšen.\n“Naime zemlja članica Interpola koja traženu osobu liši slobode u obavezi je da kontaktira NCB Interpol Sarajevo s ciljem obavještavanja nadležnih pravosudnih organa i dostavljanja odgovarajuće ekstradicione dokumentacije. U toku dana Sefića će saslušati istražni sudija, a nakon toga ide postupak ekstradicije u BiH”, objašnjava Vilić za Klix.ba.\nEkstradicijski pritvor može trajati minimalno 18, a najduže 40 dana. Ukoliko se uhapšeni na saslušanju izjasni da pristaje na skraćeni postupak onda postupak traje mnogo kraće, što će biti poznato danas nakon saslušanja.\nVilić je pohvalio saradnju s kolegama iz Srbije koja traje od jučer, a bit će nastavljena i danas. Cijeli postupak izručenja Sanjina Sefića BiH ide preko Direkcije za koordinaciju policijskih tijela BiH.\nPodsjećamo, BiH i Srbija su 2013. godine potpisale sporazum o međusobnoj saradnji i izručivanju osoba koje su osumnjičene ili osuđene za krivična djela organiziranog kriminala, korupcije, pranja novca i drugih krivičnih djela, izuzev optuženih i osuđenih za ratne zločine.


Fabrika budućnosti - Rimac Automobili\nAutomobilska industrija tradicionalno pleni pažnju šire javnosti, ali i celog poslovnog sveta autoindustrije. Atraktivan izgled, revolucionarni pogon, neverovatna snaga i pametna oprema najviše privlače, a sve je dodatno začinjeno ekološkom prihvatljivošću takvih superautomobila.\nRimac Automobili su početkom godine predstavili superautomobil napravljen od karbonskih vlakana u atraktivnoj galaktički beloj boji, sa elementima plave koji dodatno naglašavaju atraktivnost samog dizajna. Prototipovi ove „električne zveri“ su već u proizvodnji, a najavljena su i dodatna poboljšanja pogonskih sklopova.\nDodatno, partnerstva koja su ostvarili sa poznatim gigantima svetske autoindustrije Hyundai, Kia, Porsche, odnosno Volkswagen grupacije, dodatna su potvrda perspektivne budućnosti Rimac Automobila.\nImpresivni rezultati su mogući uz ulaganja u inovativne tehnologije. Brzo širenje poslovanja i eksponencijalno povećanje broja zaposlenih, koji se uz to nalaze na više lokacija, zahteva upotrebu modernih tehnologija i digitalizaciju poslovanja. Drugim riječima, potrebno je stvoriti digitalni ekosistem u kome se u stvarnom vremenu sinhronizuju informacije, znanja i rezultati rada nekoliko stotina ljudi iz različitih sektora bez obzira na njihovu lokaciju.\nTakođe, složeni proizvodi kao što su automobili, sastoje se od nekoliko hiljada delova koje je potrebno međusobno povezati i sklopiti u funkcionalno vozilo. To je svakako jedan od razloga zašto je fabrika Rimac Automobili, klijent CADCAM Grupe, implementirala poslovnu platformu 3DEXPERIENCE koja omogućava brže konstruisanje, virtuelne simulacije, testiranja i analize i olakšava organizaciju i pripremu proizvodnje. Centralizovana digitalna platforma koja omogućava povezivanje svih proizvodnih faza i procesa; od definisanja zahteva, dizajna i konstrukcije, proizvodnje, montaže i završnih testiranja trenutno je state-of-the art rešenje koje koriste neke od vodećih kompanija automobilske industrije: Tesla, Jaguar, Volvo, Honda, Scania i Byton.\nJedinstvena poslovna platforma omogućava potpunu usklađenost sa najzahtevnijim normama kvaliteta, zahtevima homologacije, digitalne simulacije i korišćenje dobrih praksi pomoću alata koji su standard u automobilskoj industriji. Ti alati se danas nalaze na centralizovanoj poslovnoj platformi 3DEXPERIENCE, kojom se zadovoljavaju najviši standardi vodeće svetske automobilske industrije. To su prepoznali i mnogi kupci tehnologije Rimac Automobila, te su tu tehnologiju ugradili u svoje modele prikazane na sajmu u Ženevi. Neki od njih su Pininfarina, Seat, Aston Martin i Porsche.\nIako je superautomobil C_Two impresivan sam po sebi, postoji viš važnih detalja sa industrijske strane priče. C_Two je jedini automobil sa monocoque strukturom šasije napravljenom u jednom komadu sa integrisanom baterijom kao konstruktivnim delom i prednjim i zadnjim vešanjem koji su pričvršćeni na tu istu strukturu od karbonskih vlakana. Važno je naglasiti kako je za postizanje tog cilja bila važna uspostava vrlo složenog proizvodnog procesa koji koristi kompozitne materijale što predstavlja veliki tehnološki iskorak u dizajnu, razvoju i proizvodnji šasija i ostalih nosivih konstrukcijskih delova.\nSlika: C_Two monocoque šasija jedinstvena u svetu\nZa ovakve ozbiljne tehnološke iskorake neophodno je da kompanija ima jedinstvenu centralizovanu bazu podataka kako bi se pratio celi životni ciklus proizvoda i imao lakši uvid u podatke koji nastaju u različitim fazama konstrukcije i tokom celog životnog veka proizvoda. Podsetimo se kako je kompanija Rimac Automobili 2016. godine donela stratešku odluku o implementaciji poslovne platforme 3DEXPERIENCE koja povezuje članove projektnog tima, ali i njihove kupce i dobavljače.\nSistemsko projektno vođenje, upravljanje promenama, zahtevima i proizvodnim sastavnicama značajno smanjuje mogućnost greške i omogućava da se na vreme otkriju i rešavaju potencijalne greške i „uska grla“. U pozadini ovakvih impresivnih rezultata je uska saradnja stručnjaka Rimac Automobila, CADCAM Grupe i drugih vodećih svetskih stručnjaka koji su sarađivali tokom projektovanja ovog vrhunskog proizvoda i stvorili temelje digitalne fabrike budućnosti koja će nas i nadalje oduševljavati svojim rezultatima.\nU člancima koji slede opisaćemo dodatne detalje tog izazovnog procesa. Ako želite da saznate više kontaktirajte nas.


BalkanMagazin :: I Česi organizuju lutriju sa fiskalnim računima\nI Česi organizuju lutriju sa fiskalnim računima\nutorak, 27. jun 2017 11:27\nU ovoj zemlji se uvodi opšta obaveza izdavanja elektronskih računa čemu treba da pomogne i lutrija za građane koja će ih stimulisati da od prodavaca traže fiskalne račune\n(ilustracija, logo češkog ministarstva finansija)\nU Češkoj se postupno od prošle godine uvodi elektronska evidencija prometa u trgovini i ugostiteljstvu koja dosad nije bila obavezna u svim sektorima, kao ni za sitne prodavce i preduzetnike. S tim u vezi, najavljuje se da će građani biti stimulisani da potpomognu kontrolu izdavanja računa time šte će sakupljati račune i tako učestvovati u lutriji.\nElektronska evidencija prometa počela je lane za sve hotele i restorane, bez obzira na veličinu, od marta su uključene sve maloprodajne i velikoprodajne firme, a iduće godine uvešće se za još nekoliko oblasti preduzetništva koje su bile, zahvaljući jakom preduzetničkom lobiju, dosad isključene iz obaveze izdavanja ovih računa.\nU susret lutriji, koja će se organizovati najesen, ovih dana Ministarstvo finansija je sprovelo anktetu iz koje proizilazi da će u u tome sigurno učestvovati 15 posto građana. U anketi je oko trećine ljudi kategorički odbilo učešće u lutriji, a oko 35 posto razmišlja o tome šta će uraditi. Pri tome, ispitanici su najveći interes pokazali za nagrade u novcu - 10 do 100 hiljada kruna (tj 400 do 4.000 evra) mada ima onih kojima "ne smetaju ni manje nagrade". Posle gotovine Česi najviše cene nagrade u automobilima, a ostale nagrade su im znatno manje privlačene.\nOni koji izjavljuju da sigurno neće učestovati u ovoj lutriji su protiv toga da zamenjuju kontrolorne funkcije poreske službe, neki ne žele da se konfrontiraju s vlasnicima prodavnicima u kojima kupuju ili se generalno ne slažu sa uvođenjem ove obaveze i za najsitnije trgovce.\nMinistarstvo finansija, naravno, očekuje od ove nagradne igre veću motivaciju kupaca za uzimanje računa za šta se planira nagradni fond 65 miliona kruna (skoro 2,5 miliona evra - jedan evro vredi oko 26 kruna) tokom godinu dana. Mesečno bi se izvačila oko 21 hiljada nagrada, a pet glavnih nagrada su po milion kruna (tj nešto manje 40 hiljada eura), druga nagrada su automobili u vrednosti od oko 400 hiljada kruna (oko 15 hiljada evra), slede potom nagrade od 300, 200 i 100 hiljada kruna. A biće i 20 nagrada po 20 hiljada kruna, čak hiljadu po hiljadu kruna...\nIako se, na prvi pogled čini da su nagrade u lutriji u Srbiji bile veće (ili bar zvučnije - stanovi u Beogradu, automobili...) taj utisak vara. Jer, nagradni fond lutrije s fiskalnim računima u Srbiji je iznosio 54,6 miliona dinara, Pošto jedna kruna vredi oko 4,6 dinara ispada da će češki nagradni fond iznositi u dinarima skoro 300 miliona dinara. Jeste Češka za oko trećinu veća, i dosta bogatija.


Evropska unija je prethodnih godina, ne samo izdvojila milione evra da se pomogne onima koje je poplava najviše ugrozila, već je i ulagala u prevenciju poplava, a takav trend nastavlja se i ove godine.\nZato je Evropska unija prethodnih godina, ne samo izdvojila milione evra da se pomogne onima koje je poplava najviše ugrozila, već je i ulagala u prevenciju poplava. Stanovnici Valjeva i Obrenovca među onima su koji zbog te podrške danas žive znatno bezbednije. Konkretno, u Valjevu je Evropska unija finansirala rehabilitaciju pet kilometara nasipa duž reke Kolubare. Kada je u pitanju reka Obnica, EU izvodi radove na još jednom kilometre nasipa.\nGrad je pošteđen štete koja bi nastala izlivanjem reke, a Valjevci su pošteđeni straha koji se javljao svakom jačom kišom. Slično tome, Obrenovac je takođe bio dobro zaštićen od nedavnih poplava, jer je više od 40 kilometara odvodnih kanala već očišćeno, popravljene s. i obnovljene pumpe i rekonstruisane crpne stanice.\nSamo u taj projekat uloženo je 19 miliona evra koje je donirala Evropska unija, i još pola miliona evra Austrijske razvojne agencije.\nTakođe, posebna oprema je kupljena i poklonjena posebna oprema srpskim vlastima za poboljšanje upravljanja katastrofama, uključujući prenosne uređaje za prečišćavanje vode, pumpe za transport vode i mobilne zidove za zaštitu od poplava. Više od dva miliona ljudi imalo je koristi od te evropske donacije.\nBlizu 40.000 porodica poljoprivrednka dobilo je podršku u stočnoj hrani, sadnica mavoća, životinjama, ozimim usevim i obuci. Zahvaljujući rekonstrukciji 15 osnovnih i srednjih škola i izgradnji jedne nove škole i jednog vrtića, više od 13.000 učenika i nastavnika ponovo je dobilo uslove za učenje i rad.\nEU je takođe rekonstruisala sistem za snabdevanje pijaćom vodom u Trsteniku, obnovila 12 kilometara regionalnog puta Korenita-Krupanj, sanirala 24 klizišta, izgradila dva nova i popravila četiri mosta. Evropska unije je od majskih poplava 2014. do sada, u Srbiji uložila više od 170 miliona evra za oporavak od ove katastrofe, ali i za sprečavanje budućih poplava.\nevropska unija pomoć poplave


Opština Negotin je obezbedila sportsku opremu za fudbalske klubove koji igraju u opštinskoj ligi | TV Istok\nOpština Negotin je obezbedila sportsku opremu za fudbalske klubove koji igraju u opštinskoj ligi\nDate: 18 јуна, 2020\nOpština Negotin je i ove godine kao i ranije obezbedila sportsku opremu za fudbalske klubove koji igraju u opštinskoj ligi. Oprema se sastoji od sportske obuće i lopti, čija je vrednost oko 300.000 dinara.\nOd 39 mesnih zajednica, koliko ih ima u opštini Negotin u opštinskoj ligi se takmiči svega šest klubova. “Naša želja je da se naše mesne zajednice ravnomerno razvijaju, a to podrazumeva i značajna ulaganja u razvoj sporta”, istakao je predsednik opštine Negotin Vladimir Veličković. On je naglasio da gde ima sporta ima i mladih ljudi, a omladina je kako kaže i naša budućnost.\nPobednik opštinske lige je FK “Karbulovo”, međutim prolećni deo fudbalske sezone prekinut je zbog epidemije korona virusa, i pitanje je da li će ovaj fudbalki klub smoći snage da zaigra u okružnoj ligi. Zamenik predsednika opštine Negotin Bogdan Gugić kaže da opština izdvaja značajna sredstva za razvoj sporta, te da će podržati sve koji teže višem rangu takmičenja.\nOsim ograničenih finansijskih sredstava, seoski sportski klubovi suočavaju se sa problemom nedostatka omladine koja bi se uključila u rad kluba.\nFK “Karbulovo” ima dvadesetak registrovanih igrača, i cilj im je da zaigraju okružnoj ligi. Kako ističe Ljubiša Savić predsednik ovog kluba, sopstvenim naporima i uz podršku lokalne samouprave taj cilj je itekako moguće ostvariti.\nPrevious : Samostalna izložba slika “Zvuk planina” 18. juna u Radul begovom konaku\nNext : “Mobi” otvara fabriku u Knjaževcu


Republika / Vučićev "odgovor" političkim protivnicima: Evo šta svetske agencije pišu o mitingu u Beogradu\nVučićev "odgovor" političkim protivnicima: Evo šta svetske agencije pišu o mitingu u Beogradu\npetak, 19. 4. 2019.| 23:08\nSvetske agencije opširno su izvestile o današnjem skupu u centru Beograda, organizovanom u znak podrške predsedniku Srbije Aleksandru Vučiću, uz ocenu da je tim skupom odgovorio na proteste opozicije pozivom na dijalog i poručio da političke sporove treba rešavati na izborima.\nRojters je preneo da je Vučić u dugom govoru pozvao na dijalog sa opozicijom, i poručio da "bilo kakve ultimatume, međutim, neće prihvatiti".\nOkupljeni su, predvođeni bubnjarima, mašući sprskim zastavama pozdravili izlazak predsednika Vučića na binu skandiranjem "Aco, Srbine", prenela je britanska agencija, uz podsećanje da opozicija pet meseci protestuje protiv Vučića.\nVesić sa komunalcima odmah posle mitinga: Za sat vremena sve će biti počišćeno\n"Vučić dobio dodatni legitimitet pred Peking i Berlin"\nBudućnost Srbije Miting BS u Beogradu Aleksandar Vučić Predsednik Predsednik Srbije Miting Beograd Srbija Opozicija\nImaćemo šest puta više ljudi nego što je opozicija ikada imala: Vučić o velikom mitingu 19. aprila\n(FOTO) Vučić pred 150.000 duša: Srbija će brzinom rakete da ide napred!\nDačić o velikom mitingu u Beogradu: Videće se razlika u odnosu na opoziciju


Šta osim aukcije za 5G Srbiji donosi 2022. godina? – Vesti iz srbije i sveta\nHome > Ekonomija > Šta osim aukcije za 5G Srbiji donosi 2022. godina?\nŠta osim aukcije za 5G Srbiji donosi 2022. godina?\nby Janko Vesic - November 3, 2021 033\nOna je navela da prve rezultate prelaska na 5G očekuje pre svega u poljoprivredi i autoindustriji.\n“Nadamo se da ćemo u 2022. omogućiti primenu te mreže u Srbiji, što će dati prelomni doprinos razvoju savremenih industrija”, rekla je ona.\nMatić je ocenila da je pandemija donela mnoge izazove, te da su neki prihvaćeni i iskorišćeni za napredak.\nOna je ocenila da je digitalna transformacija u godinama pandemije bila katalizator promena u svim aspektima društvenog delovanja, i da je uticala na poslovanje kompanija i odnos prema korisnicima.\nDodala je da se kontinuitet pandemijskih uslova odrazio na ogroman skok digitalnog poslovanja i elektronske trgovine koja je udvostručena.\nOcenila je da će e-trgovina nadmašiti rast klasične trgovine, te da postoji mnogo prostora za razvoj e-trgovine u Srbiji.\nNavela je da se dosta uradilo u izmenama pravnog okruženja da bi se omogućio rast i razvoj elektronske trgovine u bici za korisnike koja tek počinje u Srbiji.\nKao državne rezultate na polju digitalizacija, ministarka je navela završetak projekta povezane škole do kraja godine, koji će omogućiti lokalnu računarsku mrežu, 30.000 digitalnih kabineta, i besplatan internet u školama.\nZnačajnim razvojem saobraćajne infrastrukture kao i razvojem telekomunikacione infrastrukture daje se prilika kompanijama da nađu nove korisnike, naglasila je ona.\nPosebno je istakla značaj razvoja širokopojasnog interneta po modelu javno-privatnog partnerstva za ruralna područja, koji će ove godine biti završen za 450 naselja, a u naredne dve godine još za 1.100 naselja.\nProfesor ekonomije i istraživač Miroljub Labus ocenio je da oštrija bitka za korisnike tek predstoji u 2022. godini, jer će ta godina doneti veće rizike od 2021.\nOn je ocenio da je Srbija ove godine jako dobro poslovala, i izneo očekivanje da će se posle 2022. godine poslovanje vratiti u prosečne vode.\nDodao je da se u Srbiji mnogo više proizvodi usluga nego roba, i naglasio da je proizvodnja robe ključna da bi imali izvozno orijentisanu privredu.\nLabus je ukazao na ozbiljne neravnoteže u privrednim parametrima za koje je ocenio da su još uvek pod kontrolom.\nOcenio je da ni ove kao ni prethodnih godina nije dogodilo ništa dobro na putu ka Evropskoj uniji i ocenio da je pitanje hoće li biti pomaka i u 2022. godini.\nOn je istakao da je država tokom pandemije strašno puno ubacila novca u privredu, i izneo očekivanja da u 2022. godini više neće biti šanse za takve državne intervencije.\nLabus je naveo da smo ove godine ostvarili visoka stopa rasta zbog trgovine, te da je potrošnja davala rast BDP-a jer je Vlada Srbije pomagala da se troši.\nIstakao je da je zabrinut zbog malo domaćih privatnih investicija i ocenio da nema ozbiljnog dugoročnog razvoja bez domaće privrede.\nLabus je ocenio da je država fantastično napreduje jer je državnih investicija jako mnogo, izneo je očekivanje da će se strane investicije 2022. godine vratiti na nivo iz 2019. godine.\nOn je ocenio da je Srbija jako profitabilna za strane investitore čije su ukupne investicije za 15 godina bile 35 milijardi evra a kroz profit su iz Srbije odnele 22 milijarde evra.\nNaveo je da Srbiji treba model razvoja u kome bez diskriminacije i strani i domaći investitori mogu da dobiju subvencije za razvoj izvozne privrede.\nOn je istakao da povećanje inflacija nije čudo posle pandemije, jer je sve više novca u opticaju.\nLabus je ukazao da je NBS načinila opasan presedan kupujući korporativne obveznice te ocenio da je dobro što je u toj praksi stala.\nKao glavne izazove za 2022. godinu on je naveo pitanja održivosti rasta, povećanje inflacije, očekivanog porasta kamatnih stopa, i suženog prostora za državnu podršku privredi.\nDirektorka PC Preša, organizatora konferencije Bizit. Vesna Čarknajev istakla je da 2021. godinu obeležava ozbiljna svetska ekonomska kriza distribucije i logistike, a snažne posledice se trpe kroz inflatorne pritiske.\nDodala je da velika bitka koju Amerika i Kina vode za korisnike 5G mreže i ocenila da su društvne mreže postale mesto gde se dobijaju politički izbori.\nOcenila je da na svetskom planu deluje da je Zemlja postala tesna za IT kompanije, koje se sada, boreći se za korisnike, bore i za svemir.\nBizit konferencija održava se po osmi put, traje dva dana, a pored prisustva u Klubu poslanika, učešće je omogućeno i onlajn.\nOsuđeni ratni zločinci Divjan i Gazibara\n“PRETE NAM JAČI I RAZORNIJI ZEMLJOTRESI” Ako bi sada usledili manji potresi, to bi bio dobar znak, u suprotnom evo šta je mogući ISHOD\nPočela izgradnja saobraćajnice Gornji Milanovac-petlja Takovo\nNovember 24, 2021 November 24, 2021 053\nKurs dinara prema evru 117,5793\nDezember 27, 2021 Dezember 27, 2021 021\nRODITELJI, OBRATITE PAŽNJU Ove dve grupe dece su posebno ugrožene od omikrona\nJanuar 24, 2022 00\nDa li će doći do poskupljenja kredita?\nJanuar 24, 2022 Januar 24, 2022 01\nSrpski narod čuvaće leđa Aleksandru Vučiću\nJanuar 24, 2022 01\nNovember 18, 2021 031\nNe prihvatamo nikakva uslovljavanja u vezi sa SZO\nDezember 13, 2021 028\nSAD naručile dodatne količine novog leka kompanije AstraZeneca\nJanuar 13, 2022 011\n“OČELIČEN SAM” Stanojević o FK Partizan: Dupla kruna? Realno sanjamo\nOn je za klupsku televiziju govorio na početku priporema u Turskoj uoči prolećnog dela sezone u koji crno-beli ulaze sa pet bodova prednosti u odnosu na Crvenu zvezdu."Kada je\nNEVIĐENO: Komori, reprezentacija El Fardu Bena, mora da igra bez golmana\nJanuar 24, 2022 03\nPankov o pripremama FK Crvena zvezda: Fokus je na derbiju!


Zajedno smo postigli naš cilj - za otvaranje novih vrtića u Srbiji prikupljeno skoro 30 miliona dinara! - Novak Djokovic Foundation\nVesti\tNovosti i informacije Zajedno smo postigli naš cilj - za...\nby NDFAdmin, Objavljeno 14. јан 2020.\nUz vašu podršku, uspešno smo realizovala još jednu donatorsku kampanju “Sezona darivanja” tokom koje je prikupljeno preko 140 hiljada dolara za izgradnju i opremanje vrtića u Srbiji, čime je premašen prvobitan cilj akcije za preko 40 hiljada dolara.\nKampanja koja je trajala od 3. decembra 2019. do 08. januara 2020. godine okupila je veliki broj građana i kompanija-donatora. Zahvaljujući prikupljenom novcu, više od 200 dece u Srbiji dobiće priliku da ide u vrtić. Naši osnivači, Novak i Jelena Đoković, inspirisani gestom svih koji su se pridružili akciji, odlučili su da svojim ličnim sredstvima dupliraju prikupljenu sumu od 140 hiljada dolara, čime će za obnovu i rekonstrukciju vrtića u Srbiji u narednom periodu biti na raspolaganju skoro 30 miliona dinara.\nNovak se, uz čestitku za novogodišnje i božićne praznike, zahvalio svima koji su podržali inicijativu i koji su pomogli u ostvarenju ovog cilja.\n„Zahvaljujući vašim donacijama premašili smo cilj i ove „Sezone darivanja“ i došli do neverovatne cifre od 140 hiljada dolara koja će nam omogućiti da otvorimo nova predškolska mesta i programe za decu u Srbiji. Ponosan sam i srce mi je puno kada zajedno igramo za isti cilj, zato smo Jelena i ja, i ove godine odlučili da dupliramo vaše donacije, jer samo udruženi u činjenju dobrih i plemenitih dela možemo vratiti osmeh i nadu u bolje sutra našim mališanima. Hvala vam što verujete u našu Fondaciju, hvala vam na vašoj plemenitosti, na vašem darivanju i na svim porukama koje ste ostavili na sajtu uz vašu donaciju. Hvala vam na ovakvom pobedonosnom početku 2020. godine, jer ako se po jutru dan poznaje, ovo će biti jedna fantastična godina“, rekao je osnivač Fondacije Novak Đoković.\nPogledajte Novakovu celu izjavu.\nNaši osnivači, Novak i Jelena Đoković, inspirisani gestom svih koji su se pridružili akciji, odlučili su da svojim ličnim sredstvima dupliraju prikupljenu sumu od 140 hiljada dolara, čime će za obnovu i opremanje vrtića u Srbiji u narednom periodu biti na raspolaganju skoro 30 miliona dinara.\nZahvaljujući nesebičnoj podršci naših donatora i partnera, za 12 godina našeg rada izgradili smo ili rekonstruisali 44 vrtića u našoj zemlji i podržali više od 1000 porodica. Kroz naše programe edukacije i stručnog usavršavanja prošlo je više od 1.500 vaspitačica i vaspitača, svim projektima obuhvaćeno je više od 22 hiljade dece, a u projekte u Srbiji do sada smi uložili 12 miliona evra.


Već u aprilu mogući prvi letovi iz Rusije ka Crnoj Gori – Borba\nKako ističu, posljednji dan 27. Međunarodnog turističkog sajma “MITT” bio je rezervisan za davanje intervjua za najčitanije ruske medije u cilju dodatnog promovisanja naše države na ruskom tržištu.\nDržavna sekretarka za turizam u Ministarstvu ekonomskog razvoja, Ivana Đurović, tom prilikom govorila je za novinske agencije “Ria Novosti” i “Tass” koje se nalaze u samom vrhu kada je u pitanju čitanost i to ne samo u Rusiji, već i širom svijeta.\n“Tass je najveća novinska agencija u Rusiji, i jedna od najvećih na svijetu sa predstavništvima u 60 država, i dostupna je i na engleskom jeziku, a njena prosječna posjećenost broji oko 27 miliona mjesečno, dok je ‘Ria Novosti’ jedan od načitanijih medija u Rusiji. Intenzivna promocija i niz održanih sastanaka naše delegacije tokom protekla tri dana značajan su korak ka povratku ruskog tržišta”, navodi se u saopštenju.\n“U razgovoru sa direktorom prodaje kazahstanske nacionalne avio kompanijom ‘Air Astana’ dogovoreno je i najskorije uspostavljanje direktnih avio letova ka Tivtu i Podgorici, koji bi se mogli očekivati već u aprilu. Takođe je iskazano interesovanje za saradnju sa novom avio kompanijom ToMontenegro. Ministarstvo ekonomskog razvoja i NTOCG će u predstojećem periodu nastaviti sa intenzivnom promocijom u Rusiji, ali i ostalim emitivnim tržištima, kroz kreiranje novih, atraktivnih i zanimljivih sadržaja prema interesima turista za našu destinaciju”, naglašavaju u saopštenju.


Rama: Puno priznanje Kosova je najbolje za decu u Srbiji - Sputnjik Srbija\nRama: Puno priznanje Kosova je najbolje za decu u Srbiji\n21:34 11.07.2018 Preuzmite kraći link\nAlbanski premijer Edi Rama izrazio je nadu da će Beograd i Priština kroz dijalog pronaći rešenje, a da bi iz ugla Tirane najbolje bilo puno priznanje nezavisnosti.\nU izjavi srpskim novinarima na marginama Samita NATO-a u Briselu, Rama je izrazio veliku zahvalnost predsedniku Aleksandru Vučiću na uloženim teškim naporima da se ide u ovaj proces i da se on završi rešenjem.\n„Ja mislim da je puno priznanje nezavisnosti Kosova jedino rešenje ovog dugog konflikta i jedini način da se prevaziđu krvava prošlost i sukobi“, kaže Rama.\nOcenio je da je sve u rukama „dva predsednika i dve strane“, dodajući da je Albanija veoma zainteresovana da se dođe do rešenja.\nIstovremeno naglašava da Albanija ne govori u ime Kosova, već u korist Kosova.\n„Znam da naša viđenja ne nailaze na odobravanje u Beogradu. Ali naše viđenje je da je puno priznanje najbolje za decu u Srbiji, na Kosovu i na Balkanu“, poručio je Rama.\nNa molbu da prokomentariše njegovo viđenje situacije u kojoj se čini da Priština pravi jedan korak napred i dva unazad, na primer nasiljem nad Srbima i Markom Đurićem, Rama je kazao da sve zavisi iz kojeg ugla se gleda.\n„Iz vašeg ugla se čini da Priština pravi korak napred i dva unazad, a iz ugla Prištine da Beograd pravi korak napred i dva unazad. To pokazuje da dijalog nije lak, već da je težak. Sva događanja su deo prirodnog puta, na kojem ništa nije lako“, tvrdi Rama.\n„Znam da nije lako za mog prijatelja, predsednika Srbije, i poštujem njegove napore, kao i što je definitivno priznao da pitanje Kosova ne može ostati kako jeste, jer status kvo ne bi doneo ništa građanima Srbije“, objasnio je Rama.\nOhrabrio je obe strane, kako kaže, da idu napred i istakao da podržava dijalog.\n„Nadam se da će Srbi na Kosovu i Albanci u Srbiji imati mnogo bolji život posle rešenja pitanja Kosova. Želeo bih da vidim da Albanci u Srbiji budu poštovani kao Srbi na Kosovu, što nije slučaj“, tvrdi Rama.


Lakše do odštete za povređivanje na poslu – RTV SUNCE Arandjelovac\nHome » Aranđelovac » Lakše do odštete za povređivanje na poslu\nLakše do odštete za povređivanje na poslu\nin Aranđelovac 16/12/2019\nSvi radnici u Srbiji, a pogotovu oni koji se bave rizičnim zanimanjima, od sledeće godine moraće da budu osigurani, što će im garantovati brzu naplatu odštete u slučaju da se povrede na radnom mestu.\nOvo predviđa Zakon o osiguranju od povreda na radu radi naknade štete, čija izrada je pri kraju i koji bi trebalo da bude usvojen naredne godine. Naime, ovaj propis obavezaće svakog poslodavca da osigura sve zaposlene. To će radnicima i njihovim porodicama omogućiti da, u slučaju nesreće na radu, lakše naplate odštetu, za razliku od trenutne situacije, kada se za svoja prava moraju boriti na sudu, što zna da potraje godinama. A svedoci smo da se nesreće dešavaju često, naročito na gradilištima, gde malo-malo pa neko nastrada.\n– Zakonom o osiguranju od povreda na radu radi naknade štete predloženo je uvođenje obaveze za sve poslodavce da osiguraju svoje zaposlene od povreda na radu bez obzira na delatnost i poslove koje radnici obavljaju. Do sada su poslodavci mogli da osiguraju svoje zaposlene dobrovoljno, a usvajanjem ovog zakona postaće obaveza za sve poslodavce. Primena ovog zakona povećaće prava radnika i uticaće na smanjenje broja povreda na radu, što je cilj ministarstva – objašnjavaju za Kurir u Ministarstvu za rad, zapošljavanje, boračka i socijalna pitanja.\nOni ističu da će, po novom Zakonu o osiguranju od povreda na radu, poslodavci imati obavezu da osiguraju sve zaposlene bez obzira na delatnost, s tim što će osiguranje radnika koji se bave rizičnim poslovima koštati više. – Finansijska sredstva za osiguranje određivaće se u zavisnosti od nivoa rizika od povređivanja i profesionalnog oboljenja. Poslodavci kod kojih su povećani rizici i kod kojih se dešavaju povrede na radu plaćaće veće iznose osiguranja. Takođe, nesavesni poslodavci koji ne primenjuju mere bezbednosti i zdravlja na radu plaćaće veće osiguranje za svoje radnike jer su radnici izloženi većim rizicima na radnom mestu. Uvođenje obaveznog osiguranja za slučaj povrede na radu doprineće unapređivanju zaštite i očuvanja zdravlja radnika i stvaranje bezbednih i zdravih radnih mesta – kažu u Ministarstvu za rad.\nPrethodna: Od Nove godine plaća se ekotaksa\nSledeća: Šamoteri bolji od Crvene Zvezde


Vesti online / Sport / Tenis / David Ferer osvojio turnir u Oklandu\nDavid Ferer osvojio turnir u Oklandu\nPeti reket sveta, španski teniser David Ferer osvojio je ATP turnir serije 250 u novozelandskom Oklandu.\nFerer se domogao 12 titule u karijeri\nFerer je kao prvi nosilac u finalu poslednjeg turnira uoči prvog Gren slema sezone u Autsraliji pobedio Belgijanca Olivijea Rohusa sa 6:3, 6:4.\nPeti igrač sveta osvojio je treću titulu u Oklandu gde je slavio prošle godine i 2007.\nFerer je u finalu odservirao ukupno devet asova, te je osvojio 81 posto poena nakon ubačenog prvog servisa.\n"Bio je ovo prilično težak meč. U drugom setu smo igrali dobar tenis, a mislim da je razlika bio moj prvi servis. Volim da igram ovde. Za mene je današnja pobeda posebnija od ranijih jer su protivnici sve teži, a ja sam sve stariji", rekao je Ferer nakon svoje šeste pobede u osmom međusobnom meču protiv Rohusa.\nKiša odložila finale u Sidneju\nFinalni meč turnira u Sidneju između Francuza Žilijena Benetoa i Finca Jarka Nieminena odložen je zbog kiše za nedelju.\nStalna kiša koja je od ranog jutra padala u Sidneju onemogućila je igračima da izađu na teren, tako da je organizatorima jedino preostalo da finale odlože za nedelju.\nNieminen, koji zauzima 77. mesto na ATP listi, u karijeri je osvojio jednu titulu, u Oklandu od pre šest godina, a u Sidneju je u finalu 2009. izgubio od Argentinca Davida Nalbandijana.\nBenetou, koji je pre dve godine u Sidneju bio polufinalista, ovo je šesto finale u karijeri, a do sada nije osvajio nijednu titulu.


Shibori - trend koji morate isprobati - Moj Enterijer – Kupatila, Nameštaj, Kuhinje, Garniture...\nGlavna boja je bila indigo sve do 20. veka, a sada shibori tehnika postaje veoma popularna i u ostatku sveta takođe. Tehnike koje treba usavršiti nisu preterano teške i mnogi ljudi uživaju u kreiranju ovakvih materijala, koje mogu koristiti u kućnom dekoru. Ove godine shibori tekstili i tapacirunzi predstaljaju jedan od najpopularnijih trendova, a sada vam predstavljamo neke od najboljih ideja kako možete da ih upotrebite.\nPružite svom nameštaju nov i svež izgled sa shibori tapacirunzima. Sada možete iskoristiti ove materijale kako bi putem različitih "uradi sam" projekata koje možete pronaći na internetu kreirali savršene presvlake za postojeći nameštaj u kući, ili otišli i kupili novi sa već postojećim shibori dezenom. Najpogodniji komadi nameštaja za ovaj postupak jesu tradicionalne ili luksuzne stolice, otomani, sofe, iz razloga što u saradji sa shibori tekstilima izgledaju veoma kontrasno.\nShibori nameštaj može savršeno funkcionisati sa boho ili primorskim stilom enterijera. Ukoliko posedujete neki drugi tip enterijera, nije problem, shibori tekstili mogu biti uklopljeni sa bilo kojim nameštajem i dodati centralnu tačku svake prostorije. Shibori može svaki stil eksterijera i njegovu postavku učiniti daleko lepšom takođe.\nShibori tekstili se mogu koristiti u čitavom domu ako želite da ga učinite modernijim i smelijim, a to vas svakako neće mnogo koštati. Shibori jastučići se lako prave, a lako se nalaze ako želite da ih kupite i veoma lako će unaprediti svaki prostor - od malog kutka za čitanje, do čitave spavaće sobe. Pored toga, zbog njihove niske cene ih možete menjati kada god vam se ukaže potreba za tim.\nShibori posteljina i ćebad su neverovatni dodaci uz pomoć kojih možete stvoriti smeo prostor, pri čemu su plave nijanse opuštajuće i pomažu vam da lakše utonete u san. Shibori zavese će biti idealni akcent u svakom prostoru, a veoma lako ih možete uklopiti sa prekrivačem ili tepihom istog stila.\nAko pak planirate zabavu, onda možete kreirati shibori stolnjak ili podmetač, koji će biti u centru pažnje čitave večeri, a sigurni smo da će ih vaši gosti obožavati. Na kraju, uramljena shibori umetnička dela su savršeni dekor za bilo koji dom i stil. Dozvolite svojoj mašti da vas inspiriše i uronite u ovaj plavičasti raj.\nPROČITAJTE SLEDEĆI TEKST: Zara Home Decor linija - vizija savršene jeseni


KONAČNO RJEŠENJE: MLAĐI OD 60 GODINA U NJEMAČKOJ NAKON ASTRAZENECE DOBIT ĆE DRUGU DOZU PFIZER ILI MODERNA VAKCINE | Hayat.ba\nKONAČNO RJEŠENJE: MLAĐI OD 60 GODINA U NJEMAČKOJ NAKON ASTRAZENECE DOBIT ĆE DRUGU DOZU PFIZER ILI MODERNA VAKCINE\nNjemački građani mlađi od 60 godina, vakcinisani protiv COVID-19 prvom dozom AstraZeneca vakcine, u drugoj dozi dobit će vakcinu Pfizer ili Moderna, odlučila su sinoć savezno i regionalna ministarstva zdravstva.\nPodsjetimo, ova zemlja je 30. marta odlučila ograničiti upotrebu vakcine AstraZeneca za osobe mlađe od 60 godina zbog rijetkih slučajeva tromboze uočenih u Evropi.\nLjudi iz ove dobne grupe koji su primili prvu dozu AstraZeneca vakcine, dobit će drugu dozu BioNTech/ Pfizer ili Moderna vakcine, također dostupnih u Njemačkoj, odlučili su zdravstveni radnici nakon sastanka, navodi novinska agencija dpa.\nTo rješenje nudi dobru zaštitu – rekao je za predsjedavajući bavarski ministar zdravstva Klaus Holetschek, prenosi france24.com.\nMinistri su slijedili prošlosedmičnu preporuku Stalnog povjerenstva za vakcinaciju (STIKO) da se druga doza primi dvanaest sedmica nakon početne doze AstraZeneca.\nNjemačka je odlučila, poput nekih drugih zemalja, ograničiti upotrebu AstraZeneca vakcine na starije ljude jer su kod mlađih osoba primijećene izuzetno rijetke tromboze “između četvrtog i 16. dana nakon vakcinacije.”\nPrema Ministarstvu zdravstva, oko 2,2 miliona građana mlađih od 60 godina primilo je prvu dozu AstraZeneca vakcine posljednjih sedmica.\nFrancuska je odlučila kao i Njemačka da drugu dozu AstraZeneca vakcine zamijeni onom na bazi RNA.\nSvjetska zdravstvena organizacija zbog nedostatka “adekvatnih podataka” nije dala preporuku o promjeni vakcine protiv COVID-19 između dviju doza.\nEvropski regulatori utvrdili su moguću povezanosti vakcine i ugrušaka, ali naglašavaju da su dobrobiti vakcine veće od rizika.\nAstraZeneca vakcina još nije odobrena u SAD-u.\nAdnan Herco - 12/05/2021 18:25 0\nMilitantna grupa Hamas potvrdila je da je njen komandant grada Gaze ubijen u izraelskom zračnom napadu.


Maratonac Mihal Šulja ponovo oborio rekord Srbije na 24 sata\nnedelja, 15. maj 2022. 13:34h\nNa Otvorenom prvenstvu Poljske u ultramaratonu na 24 sata još jedna neverovatna trka maratonca Mihala Šulje, člana AK „Dinamo“ iz Pančeva.\nMihal Šulja AK Dinamo\nMihal Šulja je istrčao 258 km i oborio rekord Srbije za više od 30 km. Trka je bila pozivnog karaktera, pa su učestvovali svi najbolji ultramaratonci Evrope i ultramaratonci iz SAD i Kanade. Mihal Šulja je bio drugoplasirani do poslednjih 2 sata trčanja, ali je na kraju zauzeo peto mesto.\nFantastičan rezultat koji bi ga uvrstio među četiri takmičara na poslednjem svetskom prvenstvu. To je potvrđena A norma za prvenstvo Evrope koje će biti održano u septembru u Veroni i sada nam ostaje da se samo dobro spremi za to takmičenje i normalno da ga samo zaobiđu povrede, kaže trener Ljupčo Cvetkoski.\nrekord na 24 sata\nAtletičarke Marija Mrkela i Sanja Marić na Prvenstvu Evrope\nKsenija Mrkela druga na Prvenstvu Vojvodine za pionire u atletici\nTri medalje za atletičarke Dinama na Prvenstvu Srbije\nMihal Šulja oborio državni rekord u trčanju na 12 sati\nAK Dinamo iz Pančeva osmi na ekipnom Prvenstvu Srbije


Nova tehnologija skockana za vas – Ce&Ha sajam | Tech Lifestyle\nPočetna Broj 182 Nova tehnologija skockana za vas – Ce&Ha sajam\nNova tehnologija skockana za vas – Ce&Ha sajam\nOvogodišnji Ce&Ha sajam računara, elektronike i kućnih aparata održaće se od 1. do 4. oktobra na Beogradskom sajmu sa ciljem promocije savremenih tehnoliških dostignuća\nCe&Ha sajam, najveći regionalni sajam računara, elektronike i kućnih aparata, održaće se ove godine od 1. do 4. oktobra u halama 1 i 1a Beogradskog sajma. Više od 30.000 posetilaca iz Srbije i okolnih zemalja imaće priliku da, po uzoru na najveće svetske manifestacije istog tipa, poput CES-a u Las Vegasu, IFA-e u Berlinu i CeBit-a u Hanoveru, upozna tehnološke inovacije i pritom se sjajno zabavi. Ce&Ha sajam je „skockan za posetioce“ na oko 5.000m2 izlagačkog i više od 1.000m2 prostora namenjenog zabavi.\nU najvećoj Hali 1 Beogradskog sajma više od 50 izlagača predstaviće na 3.500 m2 komercijalnog prostora najatraktivnije uređaje koji su svetsku promociju imali u 2015. godini, ali i na tek završenom IFA sajmu u Berlinu. Pred posetiocima će se naći najsavremeniji televizori velikih dijagonala ekrana, ravni i zakrivljeni, kao i 3D i 4K UHD TV formata. Biće tu i najnovijih mobilnih telefona, tableta i laptop računara. Pod okriljem Ce&Ha sajma predstaviće se i proizvođači kućnih aparata. Biće izloženi najsavremeniji klima uređaji, kompletan asortiman bele tehnike, kao i aparati za negu tela. Zanimljivo će biti i na štandovima gde će profesionalci, poput kuvara i frizera, demonstrirati mogućnosti ovih aparata.\nJedan od primarnih ciljeva Ce&Ha sajma je da se posetiocima približe nauka i tehnologija, kao i da se podstakne kreativnost kod mladih. U Hali 1a na 600 kvadrata, u prostoru namenjenom edukaciji, oko 20 izlagača će promovisati nauku, ali i tehnološka dostignuća poput 3D štampe. U saradnji sa Sekretarijatom za privredu Grada Beograda, među posetiocima će se naći i veliki broj osnovaca i srednjoškolaca, kao i nastavnika, koji će u prostoru namenjenom edukaciji moći da na interaktivan način steknu nova saznanja.\nCilj Ce&Ha sajma je da u godinama koje dolaze postane prepoznatljiv od strane obrazovnih institucija kao mesto na kojem se promovišu nauka i nove tehnologije, sa akcentom na njihovu upotrebu u školama i svakodnevnom životu mladih.\nPosetioci Ce&Ha sajma moći će i da prođu kroz istoriju uređaja bez kojih ne možemo da zamislimo svakodnevni život, poput telefona i računara. Deo Ce&Ha sajma biće posvećen i reciklaži, i to će biti način da se, u saradnji sa eminentnim institucijama iz te oblasti, podigne svest građana o zaštiti životne sredine.\nCe&Ha će, osim izložbenog, imati i prodajni karakter, u saradnji sa najvećim distributerima i prodajnim lancima, ali po znatno nižim cenama od onih u prodajnim objektima.\nPrethodni članakPonovo besplatna Toshiba No Matter What garancija!\nSledeći članakTEST: HP Pavilion u tri izdanja – Drugačiji i posebni\nStilizovane zveri – Lenovo Legion\nMešavina tableta i laptopa – Lenovo Miix 630\nDa li su DELL i dalje najpouzdaniji računari???\nNajbolji 2u1 laptop\nLagan i robustan – Panasonic Toughbook CF-XZ6\nTEST: Logitech K780 – Pišite gde hoćete\nTEST: Dell Alienware – Papreno skup laptop\nPrvi laptop sa tri ekrana – Razer Project Valerie\nDell moćna „mašina“ od samo 240 grama


Stanari „Bristola“ nezadovoljni preporukama Ombudsmana\nOmbudsman se u preporukama bavi perifernim stvarima: Dragan Stojanović (levo) i Vlada Đukić\nPorodice penzionisanih vojnih lica, koje već skoro tri decenije žive u beogradskom hotelu „Bristol“ čekajući da od Ministarstva odbrane dobiju trajni smeštaj, nezadovoljne su preporukama koje je u njihovom slučaju izdao republički Zaštitnik građana Zoran Pašalić.\nTo su danas saopštili predstavnici takozvanih „vojnih beskućnika“ iz „Bristola“, nakon što je juče na sajtu Ombudsmana objavljen dokument od 30 stranica sa osam preporuka koje je dao Pašalić.\nPrema rečima Vlade Đukića, predsednika Udruženja vojnih beskućnika Srbije, problem je što Zaštitnik građana nije napisao ništa o stalnom rešenju stambenog pitanja ovih porodica, već se, kako kaže Đukić, dokument bavi „perifernim aspektima“.\n„Nigde se ne spominje status vojnih beskućnika od 1991. godine i njihova prava koja oni imaju do danas. Iz toga proizilazi da je Ministarstvo odbrane grubo uzela sva njihova prava i prekršilo zakone, Ustav, kao i sva ostala dokumenta i naredbe koje je ranije Ministarstvo odbrane izdalo. Mi mislimo da je u pitanju i pritisak na Zaštitnika građana, jer on to pitanje uopšte ne spominje. Mi smo to u našoj pritužbi spomenuli i tražili da se to pitanje reši. On je obećao da će to pojedinačno analizirati i doneti novo rešenje“, kaže Đukić.\nOn dodaje da će o narednim koracima Udruženje vojnih beskućnika doneti odluku na prvoj narednoj sednici, te dodaje da ne isključuje mogućnost da se stanari obrate instituciji Evropskog ombudsmana.\nPašalić u preporukama, između ostalog navodi, da je potrebno da Ministarstvo odbrane svim korisnicima privremenog smeštaja u "Bristolu" koji imaju pravo na privremeni smeštaj u stanu predoči podatke o svakom konkretnom stanu koji je u ponudi za dodelu na korišćenje navođenjem naziva ulice, broja zgrade, broja stana, sprata, strukture i kvadrature.\nOmbudsman dao preporuke za rešavanje statusa stanara hotela 'Bristol'\nTakođe, preporuka Ombudsmana je da korisnike smeštaja u hotelu „Bristol“, za koje Ministarstvo odbrane tvrdi da nemaju pravo na smeštaj u stanovima za privremeni smeštaj, Ministarstvo treba da upozna sa mogućnošću izbora smeštaja u vojnosamačkom hotelu „Galeb“ ili vojnosamačkom hotelu „Zvezdara“.\nDragan Stojanović, stanar hotela „Bristol“, kaže da Zaštitnik građana nije uzeo u obzir glavna dokumenta koje su mu vojni beskućnici predočavali na sastancima koje su imali sa njim:\n„Nije uzeo dokument iz 1991. godine o apsolutnom prioritetu. Nije uzeo zahtev Ministarstva odbrane prema Gradu Beogradu, nije uzeo odluku zamenika gradonačelnika, nije uzeo sudske presude. Mi sada Zaštitnika građana doživljavamo kao još jednu instituciju koja je došla da nas primiri, obećavajući nam bajke, a principu je ovde (u preporukama, prim. RSE) napisao nešto sasvim drugo“, kaže Stojanović.\nMinistarstvo odbrane: Već postupamo u skladu s preporukama\nMinistarstvo odbrane saopštilo je da je primilo preporuke Zaštitnika građana Zorana Pašalića povodom rešavanja statusa stanara napuštenog hotela „Bristol“ i da već postupa u skladu sa njima.\n“Ističemo da je Ministarstvo odbrane i pre dobijanja preporuka više puta korisnicima smeštaja ‘Bristola’ nudilo i da i dalje nudi adekvatno rešenje i poziva ih da se usele u stanove za privremeni smeštaj koji su dobijeni od Grada Beograda ili u vojnosamačke hotele ‘Zvezdara’ i ‘Galeb’ u Beogradu, u skladu sa pravima koja ostvaruju”, navodi se u saopštenju.\nDodaje se da Ministarstvo odbrane još jednom poziva “sva lica koja i dalje borave u ‘Bristolu’ da prihvate ponudu”.\n“Podsećamo da je više od 90 odsto korisnika smeštaja u hotelu ‘Bristol’ prihvatilo ponuđena rešenja i da je Ministarstvo odbrane mesecima unazad nudilo preostalim stanarima navedeni privremeni smeštaj, a da su to oni uporno odbijali tražeći trajno rešenje svog stambenog pitanja, što po zakonu nije moguće ostvariti”, saopštilo je Ministarstvo odbrane.\nNavode i da Ministarstvo odbrane nije dobilo ni jedan stan od Grada Beograda u trajno vlasništvo, već samo na korišćenje, te da se “stanovi dobijeni od Grada Beograda ne mogu otuđiti, što je glavni zahtev lica koja i dalje borave u nekadašnjem hotelu ‘Bristol’”.\nStanari “Bristola” su o iseljenju iz tog objekta, koji je pripao kompaniji “Beograd na vodi”, prvi put obavešteni u julu 2018. godine. Od tada do danas su im isključeni grejanje, topla voda, telefon i lift. U maju im je na nekoliko dana bila isključna struja, pa su se stanari odlučili na štrajk glađu. Snabdevanje električnom energijom je ponovo uspostavljeno nakon intervencije Zaštitnika građana.\nU takvim uslovima trenutno živi 11 od 30-ak porodica, koliko ih je nekada bilo.\nStanari kažu da ih je Ministarstvo odbrane uveravalo da niko od njih neće ostati na ulici, ali oni koji su i dalje u tom hotelu tvrde da im stambeno pitanje do danas nije rešeno.\nAktuelni ministar finansija i nekadašnji prvi čovek Beograda Siniša Mali izjavio je jula 2018. godine da se na rešenju stambenog smeštaja za stanovnike„Bristola“ radi u saradnji sa Ministarstvom odbrane, te da je u vreme dok je bio gradonačelnik „Grad Beograd izdvojio i preneo 140 stanova na Republiku Srbiju“.\nU međuvremenu, stanari „Bristola“ kažu da će nastaviti sa dežurstvima u zgradi, uz napomenu da se ne osećaju bezbedno, nakon što je pre desetak dana izbila poplava u zgradi, za koju tvrde da ju je neko izvan hotela namerno izazvao. Kažu da je na četvrtom spratu neko namerno zapušio odvode i odvrnuo vodu, kako bi poplavio ljude koji žive na nižim spratovima. Smatraju da je urađeno s namerom da se stanari isele.


Vučić: Najiskrenija podrška Sija celovitosti Srbije u daljem razvoju - Radio televizija Pančevo\nVučić: Najiskrenija podrška Sija celovitosti Srbije u daljem razvoju\n25. aprila 2019. 25. aprila 2019. 0484\nPredsednik Srbije Aleksandar Vučić sastao se rano jutros s kineskim predsednikom Si Ðinpingom, na čiji poziv je doputovao u glavni grad Kine gde se održava forum „Pojas i put“. U prisustvu dva predsednika potpisani ugovori za autoput Preljina – Požega i prugu NS – Subotica.\nMalo je zemalja i prijatelja u svetu koji otvoreno govore i prihvataju prijateljstvo s Kinom, poput Srbije, reči su predsednika Kine Si Ðipinga, koje potvrđuju koliko Kina ceni poziciju Srbije u bilateralnim odnosima dve zemlje i u okviru inicijative Pojas i put, koja podiže infrastrukturne i druge kapacitete zemalja učesnica.\nOve Sijeve reči i potvrdu koliko je Srbija važna Kini predsednik Srbije Aleksandar Vučić preneo je srpskim novinarima u Pekingu, posle susreta sa kineskim predsednikom i višečasovnih razgovora sa njegovim najbližim saradnicima.\nVučić je rekao da je sa šefom kineske države imao dobar razgovor, u veoma prijateljskom tonu. „Predsednik Kine bio je veoma iskren u podršci teritorijalnom integritetu Srbije, a izrazio je i želju da se nastavi sa dodatnim investicijama iz Kine u Srbiji“, rekao je Vučić, ne krijući koliko je zadovoljan razgovorima u Pekingu i dobrim vestima koje donosi u Srbiju. Si je, takođe, dao zeleno svetlo za vojnotehničku saradnju sa našom zemljom.\nUz opasku da Si bira svaku reč koju će da izgovori, Vučić je „citirao“ kineskog predsednika da je malo zamalja i prijatelja u svetu koji nedvosmisleno i na svakom mestu govore i prihvataju prijateljstvo Kine. „Neke zemlje koje su navikle na ustaljeni svetski poredak pokušavaju da zaustave Kinu i postoji pritisak da se ne raduju previše saradnji sa Kinom“, primetio je predsednik, te dodao da to datira, na različite načine, još od stvaranja Društva naroda. „Suština je u tome da oni veruju u naše prijateljstvo“, rekao je Vučić.\nVučić je preneo i da mu je Si rekao da nikada neće zaboraviti posetu Srbiji i smederevskoj Železari. „Ja sam mu rekao da mi nećemo, bez obzira što kod nas, u ovom delu Evrope, postoji to da je zahvalnost nešto što najkraće traje. Kod Srba je uvek prisutna zahvalnost za sve što je do sada urađeno za Železaru“, rekao je Vučić.\nDodao je da je, iako nije bilo planirano, na insistiranje kineske strane, potpisan sporazum sa Eksim bankom, o finansiranju za prugu Novi Sad – Subotica.\n„Govorili smo raznim stvarima, a kada sa jednom od najvećih sila razgovori prođu dobro, onda ste ponosni kada to prođe uspešno i kada dobro završite posao za zemlju“, rekao je Vučić.\nKina uz Srbiju po pitanju Kosova i Metohije\nStav Kine po pitanju Kosova i Metohije se ne menja, a to podrazumeva podršku teritorijalnom integritetu i suverenitetu Srbije, istakao je u Pekingu predsednik Srbije Aleksandar Vučić, posle razgovora sa predsednikom Si Ðinpingom i u odvojenom, višečasovnom razgovoru sa Sijevim najbližim saradnicima.\nKina, kazao je on srpskim novinarima, veoma dobro razume i podržava Srbiju kada je reč c o pitanju Kosova i Metohije. „Kina ima veoma čvrst stav po pitanju Kosova i Metohije, jer poštuju Srbiju koja nezavisno donosi svoje odluke, što oni dobro znaju i podržavaju“, rekao je Vučić novinarima.\nPredsednik Vučić izjavio je u Pekingu da očekuje da će predsednik Kine Si Ðinping uskoro ponovo posetiti Srbiju.Vučić je novinarima u Pekingu preneo da je kineski predsednik dao nalog svom ministru spoljnih poslova da pronađe vreme u njegovom, inače gustom, rasporedu za posetu Srbiji.\n„Kroz osmeh mi je govorio da zna koliko mi je to važno, da vidi moju volju da ga dočekam još jednom. To bi bila kruna mog posla i karijere, da predsednika Sija dovedemo drugi put u Srbiju, jer znam da bi to mnogo toga donelo našoj zemlji“, rekao je Vučić i dodao:“Smem da kažem da ga uskoro očekujemo u Srbiji“.\nVučić je novinarima posle sastanka sa Sijem u Pekingu rekao da je Srbija dobila izuzetno dobar tretman za malu zemlju kakva jeste.“Kod Kineza postoji pravilo da nema grljenja i ljubljenja, ja to i ne radim često. Predsednik Si je više puta izveo nekakav prvo zagrljaj, što izuzetno retko rade, a to znači da poštuju Srbiju i ja sam zbog toga veoma srećan i ponosan“, rekao je Vučić.\nPredsednik Kine Si Ðinping Srbije dao je „zeleno svetlo“ za vojnotehničku saradnju sa Srbijom, preneo je Vučić novinarima u Pekingu.“To znači nabavljanje različitog naoružanja, gde ćemo mi pod povoljnim uslovima da tražimo nabavku onoga što je najpotrebnije za našu zemlju“, rekao je Vučić.\nPredsednik ističe da „nećemo da hitamo“, jer je, kaže, mnogo novca već potrošeno u te svrhe prethodne i ove godine:“A, verovatno ćemo i sledeće godine, i za opremu i za radarsko opremanje i oružje i rakete naših aviona i helikoptera, ali i za opremanje vojnika u okviru projekta “1.500“, o kojem smo govorili. Sada se to širi na opremanje 3.000 vojnika“, rekao je Vučić.\nDa naša vojska bude snabdevana najmodernijom opremom, dodao je.“Dve bespilotne letelice već nabavljamo. Tražili smo od Kineza da nam daju transvernu tehnologiju i “nou hau“ za naše Pegaze, koj su slabo leteli, da naučimo kako da ih opremimo i naoružamo i koristimo u drugačijim uslovima“, rekao je Vučić.\nNa pitanje novinara o kineskoj verziji raketa S-300, Vučić je kazao da Srbija razmišlja o kineskim raketama srednjeg dometa „zemlja vazduh“, koje su, kako je rekao, izvanredne rakete,“Razmišljamo. Moramo o tome da razgovaramo i sa nekim drugim svetskim silama. Mali smo previše da bismo se dovodili u situaciju da nam kažu da uzimamo nešto što oni ne vole da vide, a ne možemo da izdržimo sankcije ili bilo šta slično. Ali, smo spremni da razgovramo o tome“, rekao je Vučić.\nVučić kaže da smo „mi razmišljali o tri baterije koje su sastavljene od po tri diviziona“.“Ali, videćemo da ne uzlazimo u to, ali bi time snaga Srbije u zaštiti svoga neba i do četiri, pet ili šest puta bila veća nego danas sa svom lovačkom avijacijom koju smo nabavili u poslednje vreme i sa svim modernizacijma i rekonstrkcijama koje su i dalje u toku“.\n„Da sačekamo, radimo na tome, za nas je važno da naučimo kako naši ljudi sa Vojnotehničkog insituta i naših kompanija mogu da urade da i avion Vrabac može da nam leti u osmatranje i Pegaz da naoružamo“, dodao je.\nNaveo je da će za deset godina budućnost ratovanja biti u bespilotnim letelicama „samoubicama“, kako ne bi ljudi ginuli.Dodao je da verovatno bitka na Košarama, na primer, ne bi mogla da se ponovi na taj način za 10 godina, pošto se sve menja.“Srbija je već danas značajno snažnija nego pre 20 godina, a za pet i 10 godina očekujete mnogo veću snagu naše zemlje“, poručio je Vučić.\nVučić za njega kaže da je čovek koji je u nekom smislu ideolog moderne Kine.“Reč je o čoveku od kojeg sam mnogo čuo o različitim temema, kako Srbija koja je na važnom strateškom mestu i opkoljena i pritisnuta sa svih strana, da čuva svoju nezavisnost i razvija ekonomiju“, rekao je Vučić.\nVučić je na sastanaku ocenio da Srbiju i Kinu vezuje čelično prijateljstvo.“Veliku zahvalnost dugujemo i Vama lično i NR Kini za sve što ste uradili za Srbiju“, piše na Instagram profilu „BudućnostSrbijeav“ uz fotografije sa sastanka.\nSi:Srbija ima važnu ulogu u Inicijativi Pojas i put\nKineski predsednik Si Ðinping rekao je u razgovoru s predsednikom Vučićem da Srbija ima važnu ulogu u izgradnji Incijative Pojas i Put i da dve zemlje treba da unaprede saradnju u tom okviru radi veće dobrobiti i prosperiteta za svoje građane, prenose kineski mediji. Kina i Srbija potpisale su sporazume u okviru Inicijative Pojas i put a dve strane obećale su da će unaprediti saradnju u okviru ovog megaprojekta, navodi Čajna global televižn njuz (CGTN).Kineski mediji su izdvojili da je predsednik Vučić izrazio čvrstu podršku Inicijativi jer je ona donela pravi benefit građanima Srbije.\nKineski medij prenosi i da je Vučić istakao da projekti kao što su železara u Smederevu koju je kupio najveći kineski proizvođač čelika Hbis, snažno doprineli napretku lokalne ekonomije.\nVučić je rekao i da je Srbija kao lojalni prijatelj Pekinga podržati Kinu u nekim ključnim pitanjima.\nUgovori za autoput Preljina – Požega i prugu NS – Subotica\nUgovori o finansiranju dva velika projekta iz novog investicionog ciklusa u infrastrukturi, gradnji autoputa Preljina-Požega na Koridoru 11 i modernizaciji i rekonstrukciji dela brze pruge Beograd – Budimpešta od Novog Sada do Subotice, potpisani su u Pekingu u prisustvu predsednika Srbije i Kine Aleksandra Vučića i Si Ðinping.\nUgovore o kreditu za te projekte sa kineskom Eksim bankom potpisao je ministar finansija Siniša Mali.\nU prisustvu dva predsednika potpisan je, takođe, Plan bilateralne saradnje između Vlade Srbije i Vlade NR Kine u okviru inicijative „Pojas i put“, koji, između ostalog, podrazumeva dalje unapređenje saradnje u oblasti izgradnje infrastrukture, uključujući puteve, železnicu, aerodrome, unutrašnje vodne puteve, intermodalni transport i upravljanje bezbednošću saobraćaja.\nU kineskoj prestonici održava se drugi Forum „Pojas i put“, na kojem, učestvuje dvostruko više državnih delegacija nego što je bilo pre dve godine, na prvom skupu, a među njima su i visoki zvaničnici iz zemalja članica EU, koje u početku nisu učestvovale u ovoj inicijativi.\nGradonačelnica Mitrović: Advokati i izvršitelji rade na štetu penzionera\nUdar na porodicu predsednika Vučića\nHumani ragbi veterani za nastradale u zemljoteresima\nNikoleta Dragaš 10. januara 2021. 10. januara 2021.\nBraće Jovanović, B. Radičevića i S. Miletića bez vode\nNikoleta Dragaš 27. jula 2020. 27. jula 2020.


Rehabilitacija u zajednici - SAVEZ SUMERO\nNaslovnica Sumero aktivnosti Rehabilitacija u zajednici\nU protekloj sedmici, u okviru USAID projekta ‘’Osnaživanje i rehabilitacija osoba sa invaliditetom u BiH’’, Savez Sumero organizovao je trening na temu ‘’Rehabilitacija u zajednici’’. Predavači na treningu bili su stručnjaci defektolozi, logoped, tiflolog i surdoaudiolog. Učesnici treninga bili su članovi organizacija – implementatora ovog projekta: Savez SUMERO, ‘’Leptir’’ Bugojno, ‘’Kuća nade’’ Odžak i ‘’Djeca nade’’ Prozor Rama. Zajednička ocjena je da ova edukacija predstavlja značajan korak u uvođenju modernih usluga socijalne zaštite za osobe sa invaliditetom u lokalnoj zajednici.\nPrethodni članakOtvoren Centar za osnaživanje i rehabilitaciju osoba s invaliditetom\nNaredni članakOsnaživanje i rehabilitacija osoba sa invaliditetom u BiH


Primjena ukupno 32 nova službenika\nPoreska uprava Republike Srpske primila je na nedavno završenom javnom konkursu u stalni radni odnos 32 nova službenika, od kojih je devet visokoobrazovanih iz kategorije djece poginulih boraca Vojske Republike Srpske.\n"Prijemom u stalni radni odnos ovih devetoro lica dat je doprinos opredjeljenju Vlade da bude riješeno pitanje zapošljavanja djece poginulih boraca", izjavila je Zora Vidović, direktor Poreske uprave RS.\nVidovićeva je izrazila zadovoljstvo što je Poreska uprava raspisala konkurs za popunu radnih mjesta radnika koji su otišli u penziju ili otišli iz ove institucije.\n"Posebnu pažnju smo obratili na djecu poginulih boraca i ratne vojne invalide, što je već naša praksa. To je jedan mali način da se odužimo njihovim roditeljima koji su dali za Srpsku ono najvrijednije što su imali - život i dijelove tijela. I u narednom periodu se posebna pažnja mora obratiti na te kategorije u cijeloj Republici Srpskoj", rekla je Vidovićeva.\nOna je za narednu godinu najavila raspisivanje još jednog konkursa, s obzirom na to da značajan broj ljudi u Poreskoj upravi odlazi u penziju.\n"Trudićemo se da primimo u radni odnos svu djecu iz kategorije poginulih boraca koja obavljaju sada pripravnički staž kod nas, kao i one koji su zaposleni na određeno vrijeme. To su čestita i vrijedna djeca koja dobro obavljaju svoj posao", navela je Vidovićeva.\nU Poreskoj upravi su rekli da od novih službenika očekuju da predano rade, izvršavaju svakodnevne zadatke i doprinesu daljem jačanju i razvoju ove institucije i pružanju još kvalitetnijih usluga poreskim obveznicima.\nPoresku upravu Republike Srpske je u 2017. napustilo 47 službenika, a u ovoj godini raspisan je javni konkurs za popunjavanje upražnjenih radnih mjesta.\nPoreska uprava zapošljavanje


Mogerini ce preporučiti da MKD i AL dobiju datum pregovora — Radio Velkaton : Radio Velkaton\n13. Juna. 2019. Izdvojeno, Region\nMogerini ce preporučiti da MKD i AL dobiju datum pregovora\nPredsjednik Sjeverne Makedonije, Stevo Pendarovski, boravio je u Briselu, gdje se sastao sa visokom predstavnicom EU za spoljne poslove i bezbjednosnu politiku Federikom Mogerini, koja je pokazala spremnost da lobira da Skoplje i Tirana dobiju datum za početak pregovora sa EU, u junu ili julu, prenijeo je makedonski Portalalb.\n„Sjeverna Makedonija, zajedno sa Albanijom, treba da dobije datum početka pregovora u junu ili julu. Ovo će biti preporučeno svim ministrima inostranih poslova zemalja članica EU sljedeće nedelje“, rekla je Mogerini, piše ovaj medij.\n„Građani Republike Sjeverne Makedonije, zbog onoga što je učinjeno i zasluženo, očekuju od naše države da dobije datum početka pregovora sa Evropskom unijom. To će takođe biti važno za stabilnost regiona “, rekao je Pendarovski, kome je ovo bila prva zvanična posjeta Briselu od stupanja na dužnost predsjednika Sjevere Makedonje.


Održavanje sjednice Narodne skupštine RS dogovoreno je na jučerašnjem sastanku predstavnika parlamentarnih stranaka sa sjedištem u RS-u\nKolegijum Narodne skupštine bosanskohercegovačkog entiteta Republika Srpska odlučio je danas da 20. posebna sjednica Narodne skupštine bude održana u petak, 30. jula, sa početkom u 12 sati, a na njenom dnevnom redu naći će se dva zakona u hitnoj proceduri, javlja Anadolu Agency (AA).\nKolegijum je jednoglasno usvojio prijedlog dnevnog reda po kojem će se narodni poslanici u petak izjasniti o prijedlogu zakona o neprihvatanju odluke visokog predstavnika, po hitnom postupku, prijedlog Ujedinjene Srpske i prijedlogu izmjena Krivičnog zakonika Republike Srpske, po hitnom postupku, na prijedlog narodnih poslanika”, saopšteno je iz Narodne skupštine RS-a.\nKako se navodi izmjene Krivičnog zakonika usaglasiće radna grupa, koju čine eksperti svih političkih partija, uz pomoć Ministarstva pravde i Službe Narodne skupštine, i ona će usaglašen tekst prijedloga izmjena Krivičnog zakonika dostaviti Vladi RS-a koja će je uputiti u Narodnu skupštinu, u zakonom propisanoj proceduri.\n“Kolegijum je odlučio da sjednica bude zatvorena za javnost, da se vodi objedinjena rasprava o obje tačke dnevnog reda, te da se Narodnoj skupštini mogu obratiti svi predstavnici političkih partija koji budu prisutni na sjednici i po jedan predstavnik klubova poslanika”, dodaje se u saopštenju.\nOdržavanje sjednice Narodne skupštine RS dogovoreno je na jučerašnjem sastanku predstavnika parlamentarnih stranaka sa sjedištem u RS-u, održanom povodom nedavne odluke visokog predstavnika Valentina Inzka o zabrani negiranja genocida u Srebrenici.\nOsim toga odlučeno je da predstavnici iz RS-a neće učestvovati u donošenju odluka u Predsjedništvu Bosne i Hercegovine, Vijeću ministara i Parlamentarnoj skupštini BiH.\nPredstavnici stranaka iz RS-a su na pomenutom sastanku usvojili nekoliko zaključaka među kojim je da odbacuju nametnute odluke visokog predstavnika i smatraju ih neprihvatljivim i ništavnim. Osim toga odbačeno je svako nametanje na nivou BiH i konstatovano da ”ne postoji legalni visoki predstavnik jer nije izabran u skladu sa predviđenom procedurom i odbačena je svaka saradnja sa njim”.


Pentagon: Ubijeno 18 'čelnika' IDIL-a u Iraku\nBorbe kod Mosula\nU zračnim udarima Sjedinjenih Država i njihovih saveznika ubijeno je 18 "čelnika" militantne Islamske države u proteklih 30 dana, od kojih 13 u Mosulu, de facto prijestolnici te radikalne grupe u Iraku, saopćio je u četvrtak američki vojni portparol.\nU ovoj je sedmici Pentagon objavio da će Sjedinjene Države poslati šestotinjak novih vojnika u Irak kako bi pomogli iračkim trupama u borbi za preotimanje Mosula od militanata Islamske države, koji kontroliraju dijelove Iraka i Sirije.\nPukovnik John Dorrian, portparol američkih snaga u Iraku i Siriji, izjavio je na brifingu u Pentagonu da su mnogi od napadnutih militanata bili vojni zapovjednici, propagandisti i oni koji dovode strane regrute na teritorije koje kontrolira Islamska država, koja ima simpatizere širom svijeta.\nDorrian je kazao da je između 3.000 i 4.500 boraca militantn eIslamske države ostalo u Mosulu, i dok novi borci nisu u stanju da uđu u grad u velikim konvojima, oni još nastavljaju da se kreću u manjim formacijama.\nSjedinjene Države imaju 4.565 vojnika u Iraku u okviru koalicije pod američkim vodstvom koja pruža široku zračnu podršku, obuku i savjete iračkoj vojsci, koja se bila raspala u 2014, suočena s teritorijalnim napredovanjem militantne Islamske države i njenom munjevitom ofanzivom prema prijestolnici Bagdadu, prenosi Reuters.


Odgovor Trumpu iz WHO-a: “Sigurni smo da je virus korona prirodnog porijekla” – Haber.ba\nOdgovor Trumpu iz WHO-a: “Sigurni smo da je virus korona prirodnog porijekla”\nDirektor Svjetske zdravstvene organizacije (WHO) za vanredne situacije Mike Ryan odbacio je tvrdnju američkog predsjednika Donalda Trumpa da je virus korona (COVID-19) nastao u laboratoriji u gradu Wuhanu u Kini.\n“Sigurni smo da je ovaj virus prirodnog porijekla”, rekao je Ryan u obraćanju novinarima putem video-konferencije.\nGeneralni direktor Svjetske zdravstvene organizacije (WHO) Tedros Adanom Gebrejesus je takođe rekao da je i dalje na snazi “globalno vanredno stanje” zbog pandemije COVID-19, prenosi “Anadolija”.\nIzrazio je posebnu zabrinutost zbog širenja virusa u zemljama sa lošim zdravstvenim sistemima, dodajući da je potrebno pomoći ovim državama.\nPonovo je odbacio optužbe da je WHO prekasno reagovao protiv epidemije virusa korona.\nTrump je u četvrtak izjavio da je uvjeren da virus korona potiče iz kineskog laboratorija za virologiju, ali odbio je dati dokaze, pojačavajući tako napetosti sa zvaničnim Pekingom zbog pitanja porijekla smrtonosne bolesti.\nTeme:Donald Trump, izdvojeno, koronavirus, porijeklo, WHO, Wuhan


Vojvođanske opštine očekuju veću rudnu rentu | Autonomija\nVojvođanske opštine očekuju veću rudnu rentu\nInicijativa Srbobrana, Kikinde i Kanjiže dobila podršku ministarstva\n04. dec 2015\nNa teritorijama opština Kikinda, Kanjiža i Srbobran kompanija NIS crpi oko 90 odsto nafte i gasa u odnosu na ukupnu eksploataciju na teritoriji Srbije, pa je ta činjenica bila i povod svojevremenog pokretanja inicijative za izmene i dopune Zakona o rudarstvu i geološkim istraživanjima. Inicijativa tri vojvođanske opštine trebalo bi da omogući da kompletan prihod od naplate rudne rente pripadne lokalnim zajednicama.\nOvaj predlog dobio je ove nedeljne i podršku iz Ministarstva rudarstva, a resorni ministar Aleksandar Antić istakao je da će ta institucija sugerisati da se inicijativa tri vojvođanske opštine prihvati prilikom izrade Zakona o naknadama.\nPredsednik opštine Kanjiža Mihalj Bimbo objasnio je da je ta lokalna samouprava, u cilju poboljšanja života u lokalnim zajednicama, predložila da, dok se renta za korišćenje nafte i gasa ne bude naplaćivala u iznosu od sedam odsto, ta sredstva u celosti budu prihod budžeta opštine na čijoj teritoriji se vrši eksploatacija.\nBimbo je za RTV izjavio da je prihod Kanjiže od rudne rente sa 324 miliona dinara, koliko je iznosio 2012, ove godine pao na 139 miliona dinara, što znači da se za protekle tri godine više nego prepolovio.\nPredsednik opštine Kikinda Pavle Markov ocenio je da iznosi koje opštine dobijaju od rudne rente govore sami za sebe.\n„Naime, pre samo tri godine, na ime rudne rente, u budžet opštine Kikinda slilo se više od 600 miliona dinara na godišnjem nivou. Projekcija je da će u narednoj godini taj iznos biti svega oko 200 miliona dinara. Složićete se da je to drastičan pad, ogromne razlika, pogotovo imajući u vidu obim ekslopatacije na terenu naše Opštine. To je nedovoljan novac za bilo koji značajniji projekat lokalne samouprave“, kazao je Markov.\nPrema njegovim rečima, to prelazno rešenje omogućilo bi bar delimičnu nadoknadu, izgradnju i sanaciju infrastrukturnih objekata, unapređenja života u lokalnoj zajednici:\n„To prelazno rešenje samo omogućava drugačiju preraspodelu novca u okviru državnog budžeta. Ali, iznos ostaje isti i po kompaniju NIS ne znači ništa, oni neće , bar za sada izdvajati ni dinar više. Ipak, ta drugačija preraspodela omogućiće lokalnim samoupravama da rešavaju konkretne probleme i saniraju nastalu štetu nastalu ekspšloatacijom nafte i gasa“, dodao je predsednik kikindske opštine.\nPrema nezvaničnim podacima, na teritoriji kikindske opštine postoji preko 800 naftnih bušotina, a pretpostavlja se da je oko 500 aktivnih. Eeksploatacijom nafte i gasa na severu Banata kompanija NIS ostvaruje značajnu finansijsku dobit. Kikinđani očekuju da se to značajnije oseti i na lokalnom budžetu.\nSrbobran: Malo para od rudne rente\nLokalna vlast opštine Srbobran s velikom pažnjom prati priču o rudnoj renti jer se, po rečima predsednika opštine Zorana Mladenovića, u budžet iz godine u godinu uplaćuje sve manje novca iako NIS izvlači sve više nafte. Ovaj raskorak, kaže Mladenović, pravda se padom cene nafte na svetskom tržištu.\n„U ovoj godini opštini Srbobran umesto 120 miliona, koliko je dobila prošle godine, uplaćeno je tek 72 miliona dinara. S druge strane činjenica je da se naša nafta ne iznosi na svetsko tržište, a cene naftnih derivata ostaju iste“, kazao je Zoran Mladenović.\nMladenović je istakao da bi rudna renta morala da bude na nivou one koju daju zemlje u okruženju i precizira da je to od 13 do 20 odsto. Nažalost, dodao je, ne poštuje se ni zakonskih sedam već lokalnim samoupravama ostaje tek deo od „mršavih“ tri odsto koji se već dugo primenjuju.\n„S obzirom na noviju tehnologiju i intenzivnije izvlačenje nafte, što mi vidimo na terenu, mislimo da lokalne samouprave treba da dobiju adekvatno onome što daju“, kategoričan je Mladenović.\nPo Mladenovićevim rečima opsluživanje osamdesetak bušotina nanosi štetu i lokalnim putevima a ugrožen je i Park prirode Beljanska bara. Ne veruje da je moguće promeniti procenat od rudne rente pa zato, kao jedno od rešenja, vidi u poštovanju zakonskih sedam odsto, od kojih bi daleko više odlazilo lokalnim budžetima.\nMediji: Slučaj prebijanja dečaka tokom protesta u nadležnosti suda u Zrenjaninu\nAgrosmart: Propao SVC Krnjača, bikovi u klanici, uništen depo semena od milion evra\n(VOICE) Subotica: U gradu niko nije nadležan za informacije o virusu korona


Treće kolo u grupi B olimpijskog košarkaškog turnira donosi nam jako zanimljiv duel između Italije i Nigerije, a iako je afrički predstavnik izgubio oba meča u Tokiju, još uvek nije eliminisan.\nItalija 89.5 over (1.84)\nPosle dva odigrana kola u najujednačenijoj grupi na turniru Australijanci imaju maksimalan učinak od dve pobede, Nemci i Italijani su polovični, dok su Nigerijci pretrpeli oba poraza. Ali u slučaju da u trećoj rundi "Bumersi" savladaju Nemce, a afrički "Super orlovi" "Azure", imaćemo krug od tri reprezentacije sa skorom 1-2 u kojem je svako svakoga dobio, pa će odlučivati koš-razlika u međusobnim duelima.\nStoga Nigerija još uvek nije ostala bez šansi da se domogne mesta među osam najboljih ekipa u Tokiju, ali sudeći po prikazanim partijama u mečevima protiv Australije i Nemačke, izabranici Michaela Browna će teško do trijumfa.\nNigerija je u glavni grad Japana stigla sa čak sedmoricom NBA igrača, na pripremama su porazili SAD i Argentinu, ali su u prva dva meča na Olimpijskim igrama demonstrirali haotičnu igru, bez mnogo discipline, te prgršt individualnih akcija i soliranja. Sa druge strane, afrički predstavnik je i u defanzivi bio neorganizovan i bez fokusa, pa prosečno prima 91.5 poena u dosadašnjem toku turnira.\nSa druge strane, Italijani igraju veoma lepo, organizovano, brzo i raznovrsno, a šuterski potencijal izabranika Mea Sacchetija je glavna snaga reprezentacije sa Apenina. "Azuri" su u prvom kolu porazili Nemce sa 92:82, ubacivši 15 trojki, dok su u drugom kolu izgubili u tesnom meču od Australije 83:86, uprkos činjenici da su igrači sa NBA iskustvom Danilo Gallinari i Nicolo Melli zbirno ubacili svega 5 poena.\nSimone Fontecchio je glavna napadačka snaga Italije, a novo pojačanje Baskonie je u prva dva duela ubacio 22 i 20 poena. Nakon blede partije protiv Nemaca, plejmejker Golden State Warriorsa Nicolo Mannion je "Bumersima" ubacio 21, a proradio je i Achille Polonara sa 12.\nItalijani forsiraju dinamičnu košarku, nemaju klasičnog centra, pa se očas posla transformišu iz odbrane u napad. To znači da je na mečevima "Azura" mnogo poseda i potencijalnih poena, a mi smo ubeđeni da će na ovom duelu demonstrirati ofanzivno najproduktivniju partiju.\nStoga je tip over na Italijane na margini od 89.5 poena u Meridianu tip sa velikom šansom za prolaznost, te savetujemo sve GOLD pratioce da odigraju ovaj tip na vreme, jer postoji bojazan da će granica skočiti.


Održan istorijski čas za učenike devetih razreda | 058.ba\nSRNA - Jovana Borovčanin - 10. septembra 2015.\t058.ba\nANDRIĆGRAD – Učenici devetih razreda Osnovne škole „Vuk Karadžić“ iz Višegrada posjetili su danas u Andrićgradu interaktivnu izložbu o Prvom svjetskom ratu pod nazivom „Srbija 1914“, čiji je organizator Istorijski muzej Srbije i Andrićgrad.\nMenadžer Andrićgrada Đorđije Šipčić rekao je Srni da su učenici iz Višegrada imali prvi put priliku da vide izložbu i interaktivni način prikazivanja istorije.\n„Ovo je jedinstvena prilika za djecu iz Republike Srpske da na ovakav način vide istoriju, odnosno Srbiju uoči Prvog svjetskog rata“, rekao je Šipčić.\nOn je podsjetio da se pogled na istoriju mijenja, jer mnogi ljudi istražuju, rastu nova saznanja i to je jedna nova dimenzija, a kroz ovu izložbu prikazana je i vizuelna strana i nova tri de tehnologija.\nNastavnik istorije Koviljka Milanović rekla je da izložba pruža priliku učenicima da upoznaju Prvi svjetski rat u drugačijim okvirima i prošire znanja.\nMilanovićeva je dodala da je ovo prva posjeta učenika ovakvoj izložbi, te da vjeruje da će učenici zadovoljni i sa mnogo novih informacija izaći sa časa istorije iz Andrićgrada.\nUčenik Milica Radojević kaže da su kroz izložbu naučili i stekli nova znanja iz istorije koja će im koristiti dalje u životu.\n„Istorija je veoma bitna, moramo znati našu prošlost, a ovo će nam pomoći da savladamo gradivo koje ćemo tek učiti u devetom razredu“, rekla je Radojevićeva.\nIzložba će biti otvorena do 30. septembra, a posjetioci će moći pogledati digitalnu priču o proširenoj stvarnosti Srbije 1914. godine.


U blizini sedišta DUI u Tetovu ubijena jedna osoba\nBeta 5. aprila 2018. 22:00\nPolicija u makedonskom gradu Tetovu večeras je privela dve osobe nakon što je u oružanom obračunu u blizini sedišta partije DUI ubijena jedna osoba.\nKako je saopšteno, oko 18.20 prijavljena je pucnjava u tetovskom naselju Mala rečica, a ekipa koja je izašla na lice mesta pronašla je čaure i trgove krvi.\nIz kliničkog centra Tetovo policija je obaveštena da su donesene dve osobe sa prostrelnim ranama, od kojih je jedna preminula.\nObračun se desio nedaleko od sedišta albanske partije DUI, članice vladajuće koalicije, a neki mediji, i na albanaskom i makedonskom jeziku, objavili su da se radi o obračunu dve rivalske grupe članova iz Kumanova, što je partija Alija Ahmetija negirala.\n„U potpunosti dematujemo svaku informaciju da je DUI imao neki obračun ili incident. Mi, kao politički subjekt, ne možemo da budemo odgovorni za icidente koji nemaju veze sa DUI“, navodi se u saopštenju.


Osamdesettrogodišnja glumica Džejn Fonda našla se na naslovnici aprilskog broja magazina Harper's Bazar, za koji je govorila o svom aktivističkom angažmanu, glumi, ali i ljubavnom životu.\nFonda je u svojoj dugogodišnjoj karijeri glumila u velikom broju filmova, osvojila dva Oskara, a u posljednjih šest godina s prijateljicom i kolegicom Lili Tomlin glumi u Netfliksovoj seriji “Grejs i Frenki”, prenosi Kliks.\nGlumica na naslovnici nosi dugu haljinu crne boje sa šljokicama, koju je dizajnirao Ralf Lauren te mnogi ističu da u svojim poznim godinama može stati rame uz rame s mlađim damama koje inače krase naslovnice magazina.\nGovoreći o svom poslu dotakla se saradnje s glumicama kao što je Ketrin Hepburn te istakla da ono što voli kod snimanja filmova jeste “saradnja koju zahtijevaju i ljudi koji rade zajedno”.\nTakođer, spomenula je put u Vijetnam 1972. godine kao značajan događaj u u njenom životu, koji je promijenio njen način posmatranja svijeta, te je rekla kako je od tamošnjih ljudi spoznala odakle dolazi moć i šta je stvarni smisao života.\nPOBJEDNICE BEOVIZIJE Grupa “Hurricane” će predstavljati Srbiju na Evrosongu 2021.


TUŽILAŠTVO KS PROVJERAVA NAVODE SABINE ĆUDIĆ | Hayat.ba\nTUŽILAŠTVO KS PROVJERAVA NAVODE SABINE ĆUDIĆ\nTužilaštvo Kantona Sarajevo provjerava navode koje je jučer iznijela zastupnica Sabina Ćudić, a koji se tiču tretmana štićenika Zavoda Pazarić, rečeno je u toj pravosudnoj instituciji.\n– Obavještavamo Vas da Kantonalno tužilaštvo Kantona Sarajevo radi na predmetu koji se odnosi na eventualne finansijske zloupotrebe u Zavodu, a da će biti provjereni i navodi koje iznosi imenovana zastupnica – kratko su potvrdili iz Tužilaštva KS.\nNaime, u Tužilaštvu KS odranije postoji formiran predmet u vezi sa eventualnim finansijskim zloupotrebama, a o čemu je javnost ranije izvijestio direktor Zavoda Redžep Salić.\nNakon što su se jučer u javnosti pojavile fotografije i informacije o navodnom zlostavljanju štićenika, a kako je rečeno u sarajevskoj policiji, o tome je odmah obaviješten dežurni tužilac, koji je pripadnicima MUP-a KS dao određene upute, po kojima oni postupaju, piše Faktor.\nZbog osjetljivosti slučaja, odnosno kategorije osoba na koje se odnosi istraga, iz policije i iz Tužilaštva zasad ne mogu saopćavati nikakve detalje o aktivnostima koje se preduzimaju.


Stranim kompanijama Srbija dala poslove vredne oko pet milijardi evra – Bankar.rs\nHome/ANALIZE/Stranim kompanijama Srbija dala poslove vredne oko pet milijardi evra\nNajveće i najskuplje projekte u Srbiji rade strane kompanije a kreditiraju banke iz njihovih zemalja na osnovu međudržavnih sporazuma.\nReč je o milijardama evra, koliko se država zadužila za izgradnju puteva, pruga i drugih objekata infrastrukture, a da pre toga nisu bili raspisani tenderi kako bi se izabrao najbolji izvođač niti je iko istraživao tržište da utvrdi cenu radova za koje će uzeti kredit, piše Danas.\n“Srpski građevinari ne mogu ni troškove radne snage da pokriju, nekadašnji giganti poput Energoprojekta, Planuma, Puteva Užice, preživljavaju preko poslova u Rusiji, Aziji, Africi, dok je domaće tržište za njih zatvoreno. Taj model dodeljivanja poslova preko međudržavnih ugovora uveo je Dinkić, tako je građen most kod Borče. Tu nema tendera, ugovor je netransparentan, a firme koje na taj način dođu, oslobođene su svega, plaćanja carina, i drugih obaveza. Krediti koji se uzimaju verovatno jesu dugoročni, sa većim grejs periodom, ali zato pravi profit, „kajmak“ ubiru njihove kompanije jer rade po znatno višim cenama. U drugom krugu uz glavnog izvođača su firme bliske vlastima i tek su treća ruka naši nekadašnji giganti, koji od kada je ova vlast u Srbiji, ne dobijaju poziciju glavnog izvođača”, kaže Šumarac i podseća na „slučaj Grdelica“ kada je domaći konzorcijum bio tek nešto malo skuplji od španske firme koja je dobila posao, ali je htela da uštedi zbog čega se gradilište nekoliko puta urušavalo pa je na kraju sve ispalo mnogo skuplje.\nIzvor: Danas / Mirjana N. Stevanović\nKrediti Srbija Strane investicije\nSrbija nedovoljno koristi zelenu energiju, stiže novčana podrška za ulaganje\nDanas će biti saopšteno ime dobitnika Nobelove nagrade za ekonomiju


Nova Banka, Stambeni krediti , Stambeni krediti iz sredstava banke\nU zavisnosti od kreditne sposobnosti klijenta, uz posebnu mogućnost odobravanja dodatnih sredstava, maksimalno do 10% od iznosa kredita.\nEKS je efektivna kamatna stopa u iznosu 6,00% (RS/FBIH) izračunata 05. u mjesecu, sa dospijećem anuiteta 01. u mjesecu, na bazi iznosa 100.000,00 KM, dozvoljenog prekoračenja u visini od 1.000,00 KM i roka kredita 25 godina, nominalne kamatne stope 5,5% svih drugih poznatih naknada i troškova koji su direktno povezani sa odobravanjem i korišćenjem kredita.\nU tom slučaju EKS je efektivna kamatna stopa u iznosu 5,32% izračunata 05. u mjesecu, sa dospijećem anuiteta 01. u mjesecu, na bazi iznosa 50.000,00 KM, dozvoljenog prekoračenja u visini od 1.000 KM i roka kredita 10 godina, nominalne kamatne stope 4,59% i svih drugih poznatih naknada i troškova koji su direktno povezani sa odobravanjem i korišćenjem kredita.\n0,5% od iznosa kredita, jednokratno, unaprijed\n2,20 KM mjesečno, unaprijed za cijeli period otplate kredita\nHipoteka na nekretninu koja je predmet kupovine/izgradnje ili drugu nepokretnu imovinu.\nBanka zadržava pravo tražiti dodatne instrumente obezbjeđenja\nZa dodatne informacije posjetite najbližu poslovnu jedinicu Banke i/ ili pogledajte informacioni list za stambene kredite Nove banke\nInformacioni list za stambeni krediti iz sredstava Banke\nNaslovna Poslovanje sa stanovništvom Krediti ...Stambeni krediti iz sredstava banke


IRSKA PRIJAVILA 675 SLUČAJEVA: Najmanje u poslednje 3 nedelje | Novosti.RS\nMinistarstvo zdravlja prijavilo je šest novih smrtnih slučajeva povezanih sa kovid-19, prenosi Rojters.\nIrska vlada je prošle srede uvela neka od najstrožih ograničenja u Evropi.\nNa šest nedelja zatvoreni su odlasci na poslove koji nisu od suštinske važnosti, restorani mogu da služe samo hranu za poneti, a građanima je rečeno da od svojih domova mogu da se udalje najviše pet kilometara, sem u slučaju potrebe.\nDve nedelje ranije, vlada je zabranila ishranu u zatvorenim restoranima i ograničila posete privatnim kućama.\nIrska Republika Irska korona virus broj zaraženih virusom korona\nMASOVNA TUČA U AVIONU: Evo šta je razlog za incident u letelici, u kojem je i policija morala da interveniše (VIDEO)


Cegeri se vraćaju u modu – ASinfo Portal\nU ne tako dalekoj prošlosti naše mame i bake su uvek odlazile na pijacu noseći cegere. Danas se sve više domaćica odlučuje za korišćenje kolica za pijacu. Ipak, iako možda nekadašnje torbe za odlazak u svakodnevnu kupovinu možda i mogu da zamene reklamne kese, određene kompanije se odlučuju za opciju da štampu urade na platnenim cegerima.\nPrvo zato što je to praktičnija opcija, drugo zato što je trajnija. Iako možda mladi ljudi radije biraju drugačije varijante, ima i onih koji se odlučuju za opciju da u kupovinu nose ceger koji je izrađen od platna obično, a koji su dobili na nekoj promociji ili čak i kupili.\nMnogi vode računa o zaštiti životne sredine, pa svakako ne treba zaboraviti i vrlo važan trend u savremenom svetu, a on se tiče upravo zaštite životne sredine.\nIz tog razloga se čak i reklamne kese u većini slučajeva izrađuju od biorazgradivih materijala, pa na taj način određena kompanija ima originalan marketinški materijal, te tako i pokazuje da vodi računa o čovekovoj okolini i o njenoj zaštiti.\nČak i ako se neko odluči da umesto izrade takve vrste marketinškog materijala, pokloni svim svojim kupcima, odnosno osobama koje se svrstavaju u ciljnu grupu, platnene torbe, izuzetno se vodi računa o tome od kog se materijala one izrađuju.\nNajbolji reklamni materijal je onaj koji traje\nNema sumnje da mnogi ljudi vrlo rado prihvataju upaljače ili hemijske, na kojima se nalazi logo određene kompanije ili nekog proizvoda, odnosno brenda. Isto se odnosi i na reklamne cegere i kese, ali i na priveske za ključeve, te na rokovnike i kalendare, kao i na ostali štampani reklamni materijal.\nMeđutim, ono što mnogi ljudi naročito cene jeste ako su određeni marketinški materijali i upotrebljivi, odnosno ako duže traju.\nNa taj način će biti postignut dvostruki efekat, tako da će određena kompanija imati odličan način reklamiranja, a potencijalni ili stalni kupac će imati mogućnost da koristi neki od dobijenih materijala, budući da je njihova upotrebna vrednost značajna. Ne odnosi se to samo na hemijske i rokovnike, nego i na priveske za ključeve, reklamne kese i upaljače, kao i na sav ostali reklamni materijal.\nŠtampani reklamni materijal kao odlična opcija\nNema apsolutno nikakve sumnje da za određene kompanije, odnosno primarno za one koje se bave plasmanom različitih proizvoda, reklamni materijal koji se štampa i kasnije poklanja klijentima, i te kako može da utiče pozitivno na celokupno poslovanje.\nSvakako da kompanije koje se bave plasmanom bilo kog proizvoda uvek najradije biraju reklamne kese.\nNa taj način one ne samo da imaju mogućnost da prezentuju određeni proizvod na najbolji mogući način, već u isto vreme pokazuju klijentu da im je stalo do njega. Zapravo, posmatrano iz perspektive kupaca jasno je da će oni zahvaljujući tome moći da shvate da određena firma brine o svojim kupcima, prosto zato što im poklanja kese, kako bi im bilo olakšano nošenje nekog proizvoda, dok istovremeno i sprovodi marketinške aktivnosti.\nNaravno da u slučaju firmi, koje su fokusirane na prezentovanje različitih usluga, reklamne kese u principu uopšte nisu značajan materijal za promovisanje tih aktivnosti. Kada je potrebno da stručnjak za marketing, koji je zaposlen u okviru dotične kompanije, osmisli najbolju moguću strategiju u datom momentu i na osnovu finansijskih sredstava, koja tada ima na raspolaganju, treba svakako da razmsili i o potrebama kupaca.\nDa li će to biti sitniji predmeti, na kojima će se naći logo određene firme, to i nije naročito važno, koliko je važno da se izabrani marketinški materijal poklanja kako ljudima koji se smatraju redovnim kupcima, tako isto i onima za koje se smatra da ih može zainteresovati i da će u relativno bliskoj budućnosti i oni postati kupci određenog proizvoda.\nIz tog razloga ne bi trebala štedeti prilikom izrade, jer će se ta investicija sasvim sigurno u doglednom vremenskom periodu vratiti konkretnoj kompaniji na najbolji mogući način.


VIOLETA SIMIĆ: Uspesi Nevene Jovanović su primer za buduće generacije - eVršac\nPredsednica opštine Bela Crkva Violeta Simić ugostila je kapetana prve klase Nevenu Jovanović, pripadnicu Odreda vojne policije specijalne namene „Kobre“, jedinu ženu oficira u specijalnim jedinicama, koja je i pobednica 34. Beogradskog maratona.\nU srdačnom razgovoru, kojem je prisustvovao i zamenik predsednika opštine Darko Stanojev, bilo je reči o Neveninom profesionalnom angažovanju u Vojsci Srbije, kao i o njenim mnogobrojnim sportskim uspesima.\nČast mi je i zadovoljstvo što sam ugostila Nevenu, tog dana kada je pobedila na maratonu bila je ponos našeg grada. Drago mi je što Nevena ostvaruje uspeh i u Vojsci kao jedina žena oficir u jedinicama specijalne namene i kao sportista, podjenako je uspešna na oba polja. Razgovarale smo o sportu i volela bih, kada Nevena bude mogla da uklopi sa svojim obavezama, da dođe i odradimo jednu mini radionicu sa našim mališanima. Da oni mogu da čuju njenu životnu priču, da vide da se radom i upornošću stiže do vrhunskih rezulatata i da nije bitno odakle je ko – Nevena ruši sve predrasude pred sobom i pravi je primer da poreklo iz malih sredina ne umanjuje šansu za uspehom. Želimo joj još puno uspeha, a ja bih lično bila srećna da Nevena bude prvi žena general Vojske Srbije, rekla je Simić.\nUz profesionalnu vojnu razvijala je i sportsku karijeru. Prilično uspešno takmičila se u atletici, orijentiringu, veslanju (na ergometru i u čamcu), nordijskom skijanju. Za Vojsku Srbije takmiči se od kako je upisala Akademiju, a do sada je osvojila veliki broj različitih medalja. Nevena kaže da su vojska i sport njene dve najveće ljubavi.\nZahvalila bih se predsednici opštine što me je pozvala, veoma mi je drago što sam u svom rodnom gradu. Nije lako spojiti vojsku i sport, a ja sam to uspela, zahvaljujući, pre svega, svojoj fizičkoj spremosti, što je rezultiralo i mojim uspehom. Trčim u različitim disciplinama, ove godine sam prvak države u planinskom trčanju i uspela sam da pobedim i legendarnu Oliveru Jevtić, kaže Nevena.\nOlimpijski komitet Ministarstva odbrane i Vojske Srbije 2018. godine proglasio je Nevenu za najboljeg sportistu, a ona kaže da ne zna tačan broj medelja koje je osvojila – jedan deo je kod nje u Beogradu a jedan deo u porodičnoj kući.\nBeogradski maraton je bio teška trka jer se ove godine održao juna meseca, pri letnjim temperaturama. Svaki maratonac zna da nije lako istrčati 42 km i 195 metara u takvim uslovima, ali ja sam od starta krenula kao pobednica, u glavi mi je sve vreme bila ta misao i tako sam i završila na pobedničkom postolju, istakla je Nevena.\nVojnu Akademiju je upisala jer joj je omogućila da se profesionalno bavi sportom i da radi jedan izuzetno tešak i zahtevan posao, što je za nju izazov koji je uspešno savladala.\nNevena Jovonović sa omehom na licu ruši sve predrasude pred sobom, ona ne samo da je ponos Bele Crkve nego i Vojske Srbije, jedina žena oficir u specijalnim jedinicama, koja je zlatnim slovima upisana kao pobednica 34. Beogradskog maratona.


Fejsbuk želi da vam se zavuče i u ormare\nTanjug; socialmediatoday.com - V. T.\nFejsbuk uvodi odeljak "Kupovina" u svoj meni koji je rezervisan za nekoliko partnerskih prodavnica. Odeljak će se pojaviti u meniju za nekoliko sedmica, a ako se pokaže profitabilnim, ostaće trajno među opcijama.\nIz Fejsbuka je saopšteno da će vremenom u nov odeljak biti uključeno više sadržaja.\nSve će biti propraćeno novim reklamnim formatima koji direktno podstiču na kupovinu proizvoda ili pristup delovima kataloga koji se nalaze na Fejsbuku, objavljeno je danas na veb portalu nextinpact.com.\nKompanija je uvela novi format oglasa koji ljudima omogućava lakšu kupovinu unutar samog Fejsbuka, umesto da odlaze na spoljne veb stranice, što bi moglo da zaustavi ili produži postupak.\nPrihodi od mobilnog oglašavanja čine čak tri četvrtine Fejsbukovih ukupnih prihoda, a kompanija sada želi da ih dodatno poveća povezivanjem marketinških poruka sa mogućnošću kupovine.\n- Na Fejsbuku smo videli da ljudi dolaze na našu platformu da bi stupili u kontakt s prijateljima i porodicom, ali i s proizvodima i brendovima. Želimo da razvijamo rešenja prilagođena pojedinim platformama, koja će ljudima olakšati otkrivanje proizvoda na mobilnim uređajima, a kompanijama povećati promet - saopštili su iz Fejsbuka, prenosi portal SEEbiz .\nFejsbuk će, takođe, narednih sedmica početi da testira i odeljak "Trgovina", gde će ljudi moći da "otkrivaju, dele i kupuju" proizvode koje trenutno možda traže na drugim lokacijama na toj društvenoj mreži.\nUz novo dugme "kupi" korisnici Fejsbuka će moći da izvrše kupovinu,a da ne napuste Fjesbuk.\n- Više od milijardu ljudi svakog meseca posećuje stranice komapnija na Fejsbuku kako bi više naučili o njima. A uz nove opcije kupovinu će moći da izvšre direktno na ovim stranicama - kažu iz Fejsbuka.\nU testiranju će učestvovati nekoliko Fejsbukovih američkih partnera koji žele da prošire ponudu ukoliko rezultati budu obećavajući.\nKupovina preko Fejsbuka\nKako kupovati po snegu